title: Oerlikon KD

text: Oerlikon KD on sveitsiläisen Oerlikon Contraves-yhtiön kehittämä 35x228 mm ilmatorjuntakanuuna. Tykkimalli on käytössä noin 30 maassa. Suomessa se tunnettiin ensin nimellä 35 ItK 58 ja 1980-luvulla tehdyn modernisoinnin jälkeen 35 Itk 88.


title: Oerlikon KD

text: Tykin kehitystyö alkoi noin vuonna 1952 jolloin Oerlikon arvioi 35 mm kaliiperin olevan ihanteellinen ilmatorjuntatykin suunnittelun lähtökohdaksi. Suunnittelun perustana oli aiempi 20 mm KAA 204 Gk -kanuuna. Syntyi lukuisia prototyyppejä kuten vesijäähdytteinen Mk 352 jota muun muassa Yhdysvaltain laivasto testasi. Lopullinen versio oli Mk 323 josta kehitettiin kaksi versiota, vyösyöttöinen KDA ja viiden laukauksen siteitä käyttävä KDC. 35 ITK 88:n aseet ovat mallia KDB, joiden laukausten syöttö tapahtuu seitsemän patruunan siteistä.


title: Oerlikon KD

text: Oerlikonin 35 mm ilmatorjuntakanuuna oli käytössä T-55-alustaisessa 90 Marksman -ilmatorjuntapanssarivaunussa, joka alustansa osalta korvattiin Leopard 2 alustalle 2010-luvulla. Marksman-vaunun kanuunat ovat mallia KDA.


title: Oerlikon KD

text: Suomessa alkuperäinen 35 ITK 88 -tykkimalli (Oerlikon KDB) kävi läpi erittäin perusteellisen modernisoinnin 1980-luvulla. Modernisointi käsitti mm. digitaalisen Gun King-tulenjohtojärjestelmän sekä latausautomaatin. 2000-luvun alussa ase sai uuden tulenjohtotutkan.


title: Chip ’n Dale: Rescue Rangers (videopeli)

text: Chip ’n Dale: Rescue Rangers () on Capcomin kehittämä ja julkaisema tasohyppelypeli, joka julkaistiin Nintendo Entertainment Systemille vuonna 1990. Peli perustuu Disneyn vuosina 1989–1990 valmistuneeseen piirrossarjaan "Tikun ja Takun pelastuspartio". Peliä voi pelata yksin- tai kaksinpelinä.


text: Peli sai jatkoa vuonna 1993, kun NES:lle julkaistiin "Chip ’n Dale Rescue Rangers 2". Huhtikuussa 2017 peli julkaistiin Microsoft Windowsille, PlayStation 4:lle ja Xbox Onelle osana "The Disney Afternoon Collection" -kokoelmaa.


text: Tiku ja Taku yrittävät pelastaa pelastuspartion jäsenen Vinkki Vääntölän (), jonka konna nimeltä Kollo ("Fat Cat") on vanginnut. Hänellä on myös tavoitteenaan tuhota koko kaupunki.


title: Pannonhalman benediktiiniluostari

text: Pannonhalman benediktiiniluostari on Unkarin vanhimpia historiallisia monumentteja. Se sijaitsee Pannonhalman kunnassa Unkarin luoteisosassa. Vuonna 996 perustettu luostari on nykyään osa UNESCOn maailmanperintöluetteloa.


title: Pannonhalman benediktiiniluostari

text: Nykyään luostarikompleksissa asuu noin 50 munkkia. Rakennusryhmään kuuluu basilika kryptineen, pylväskäytävän ympäröimä luostarinpiha, 360 000 teosta käsittävä kirjasto, barokkiaikainen ruokasali ja laaja taidekokoelma. Luostarissa säilytetään myös yhä vanhinta unkarinkielistä dokumenttia: vuodelta 1055 olevaa Tihanyn benediktiiniluostarin perustamisasiakirjaa.


title: Pannonhalman benediktiiniluostari

text: Unkarin prinssi Géza perusti luostarin vuonna 996 ensimmäiseksi unkarilaiseksi benediktiiniluostariksi. Luostari perustettiin Pyhän Martinuksen kunniaksi. Gézan poika Tapani I:nen lahjoitti maat ja antoi luostarinoikeudet. Luostarin ensimmäiset rakennukset tuhottiin ja rakennettiin uudelleen vuonna 1137. Basilikan pylväät ja varhaisgotiikka edustava holvi rakennettiin 1200-luvulla käyttäen entisen kirkon seiniä. Vuonna 1486 kuningas Matias Corvinus jälleenrakennutti basilikan goottilaisella tyylillä.


title: Pannonhalman benediktiiniluostari

text: Osmanien tunkeuduttua Eurooppaan 1500-luvulla luostari muutettiin linnoitukseksi. Suleiman Suuren lyötyä unkarilaisten joukot elämä luostarissa vaikeutui ja munkit joutuivat jättämään pahoin vaurioituneen rakennuksen vuonna 1575. Yhteisö palasi luostariin vasta vuonna 1638. Luostarin barokkirakennukset, kuten ruokasali, rakennettiin 1700-luvulla. Nykyisen muotonsa luostari sai 1832, jolloin uusklassinen kirjasto ja torni valmistuivat.


title: Pannonhalman benediktiiniluostari

text: Vuoden 1945 jälkeen kommunistinen Unkarin valtio takavarikoi benediktiiniläisten omaisuudet ja sääntökunnan johtamat koulut. Omaisuus palautettiin vasta kommunismivallan päätyttyä.


title: Tekopyhyys

text: Tekopyhyys tarkoittaa yleismerkityksessä viattomaksi tekeytymistä, vilpillisyyttä ja teeskentelyä tai myös tekohurskautta.


title: Tekopyhyys

text: Kreikan kielen sana "hypokrisis", suomeksi hypokrisia eli tekopyhyys, on alun perin tarkoittanut näyttelemistä näyttämöllä. Tekopyhyyden lailla näyttelijän ammattia on aikoinaan pidetty likaisena ja paheellisena, sillä näyttelijät esittävät jotakin muuta kuin todellisuudessa ovat. La Rochefoucauldin aforismin mukaan ”tekopyhyys on paheen osoittamaa kunnioitusta hyveelle”, millä hän tarkoitti, että teot, jotka vaikuttimiensa vuoksi ovat paheellisia, esitetään ikään kuin ne olisivat jotakin muuta.


title: Tekopyhyys

text: Tekopyhyyteen on eri kulttuureissa ja moraalifilosofisissa suuntauksissa suhtauduttu varsin eri tavoin. Esimerkiksi juutalais-kristillisessä perinteessä tekopyhyys ja teeskentely kuuluvat tuomittavimpiin eettisiin rikkeisiin, kun taas esimerkiksi Machiavellin mukaan tekopyhyys on usein jopa toivottavaa, koska ruhtinaalle on hyödyksi näytellä vilpitöntä ja hurskasta ja muiden ihmisten tulee luulla ruhtinaan olevan sellainen. Filosofi Hannah Arendt on luonnehtinut tekopyhyyttä vakavaksi eettiseksi ongelmaksi ja on katsonut sen edustavan jopa ihmisen läpikotaista turmelusta. Arendtin mielestä tekopyhyys on paheiden pahe ja nimenomaan siksi, että kaikkien muiden paheiden paitsi tekopyhyyden alta voi vielä löytyä vilpittömyys. Tekopyhä ihminen on siten suorastaan juuriaan myöten turmeltunut.


title: Tekopyhyys

text: Suomalaisista yhteiskuntatieteilijöistä muun muassa valtio-opin professori Pertti Ahonen on omaksunut Hannah Arendtin ajatukset tekopyhyyden syvästä pahuudesta. Ahosen mukaan tekopyhyyden torjunta vaatii tavoitetta kohti määrätietoisesti askeltavan inhimillisen pyrkimyksen, jonka prototyyppinä on filosofia, ”rakkaus viisauteen”. Hänen mukaansa tekopyhän ihmisen ideaalityyppiin liittyy silti myös muissa yhteyksissä ihailtuja ominaisuuksia, kuten vapaus herkkäuskoisuudesta ja sentimentalismista.


title: Republic Plaza

text: Republic Plaza on pilvenpiirtäjä Singaporessa. Se on yksi korkeimmista rakennuksista kaupungissa. Pilvenpiirtäjän rakennustyöt käynnistettiin vuonna 1986, ja ne saatiin päätökseen vuonna 1995. Se yltää 280 metrin korkeuteen, ja siinä on 66 maanpäällistä kerrosta sekä yksi maanalainen kerros. Pilvenpiirtäjän suunnittelusta on vastannut arkkitehtitoimisto Kisho Kurokawa Architects & Associates.


title: Koios

text: Koios () oli kreikkalaisessa mytologiassa titaani. Hän oli Uranoksen ja Gaian poika ja naimisissa sisarensa Foiben kanssa. Heidän tyttäriensä nimet olivat Leto ja Asteria.


title: Koios

text: Kuten muutkin titaanit, Koios syöstiin Tartarokseen titaanien hävittyä kamppailunsa Olympoksen jumalia vastaan.


title: Koios

text: Koios tunnettiin myös nimellä Polos.


title: Pyhän Joosefin kirkko (Singapore)

text: Pyhän Joosefin kirkko () on roomalais-katolinen kirkkorakennus Singaporessa. Sen rakennuttivat portugalilaiset lähetystyöntekijät. Kirkon rakennustyöt aloitettiin vuonna 1906, ja ne saatiin päätökseen vuonna 1912. Sen tieltä purettiin vanhempi kirkkorakennus. Nykyinen kirkko edustaa goottilaista arkkitehtuuria.


title: Christophe Moreau

text: Christophe Moreau (s. 12. huhtikuuta 1971 Vervins) on ranskalainen maantiepyöräilijä, jonka parhaat saavutukset tulivat etappikilpailuissa. Moreau aloitti ammattilaisuransa Festina-tallissa vuonna 1995, siirtyi Crédit Agricoleen vuonna 2001 ja AG2R Prévoyancen väreihin kauden 2006 alussa. Vuosina 2008–2009 hän ajoi Agritubel-tallissa ja vuonna 2010 Caisse d'Epargne-joukkueessa. Moreaun suurin saavutus on Dauphiné Libéré -ajon voitto vuosina 2001 ja 2007.


title: Christophe Moreau

text: Moreau on kärsinyt muutaman kuukauden kilpailukiellon EPO-hormonin käytöstä vuosina 1998–1999.


title: Afrikankielilepakko

text: Afrikankielilepakko ("Megaloglossus woermanni") on Afrikassa elävä hedelmälepakkolaji, joka syö kasvien siitepölyä ja mettä.


title: Afrikankielilepakko

text: Afrikankielilepakko on pienikokoinen, vartalon ja pään pituus yhteensä kuudesta kahdeksaan senttimetriä, siipien kärkiväli 22–25 cm. Yleisväri on ruskea, selkäpuoli tummempi kuin vatsa. Karva on ohutta ja pehmeää; selkäpuolella karvan kärki on tummanruskea, mutta tyviosa vaalean harmaa. Kieli ja kallonmuoto ovat sopeutuneet meden juomiseen kukista.


title: Afrikankielilepakko

text: Afrikankielilepakkoa tavataan Guineanlahden ympäristössä: Guineassa, Zairessa, Kongossa, Ugandassa, Biokossa, Gabonissa ja Angolan pohjoisosissa.


title: Pannonhalma

text: Pannonhalma on kunta Győr-Moson-Sopronin läänissä, Unkarin luoteisosassa noin 20 kilometrin päässä läänin pääkaupungista Győristä. Kunnassa on noin 4 000 asukasta ja se on pinta-alaltaan 29,58 neliökilometriä. Kunnan nimi oli Győrszentmárton vuoteen 1965 asti.


title: Pannonhalma

text: Kunta on tunnettu vuonna 996 perustetusta benediktiiniluostarista, joka kuuluu myös Unescon maailmanperintöluetteloon. Perimätiedon mukaan Pyhä Martinus olisi syntynyt täällä, mutta toisen uskomuksen mukaan Martinus syntyi läheisessä Szombathelyn kaupungissa. Pannonhalma oli pitkään islaminuskoisten Osmanien ja kristityn Länsi-Euroopan rajamaata ja kärsi pahoin tuona aikana.


title: Luettelo Suomen uhanalaisista selkärankaisista

text: Luettelo uhanalaisista selkärankaisista eläimistä Suomessa kansallisen uhanalaisuusarvioinnin (2010) mukaan.


title: Juvan Lehti

text: Juvan Lehti on Juvalla kerran viikossa torstaisin ilmestyvä paikallislehti, jonka levikki oli 4 047 kappaletta vuonna 2013. Lehteä julkaisee Länsi-Savo-konserniin kuuluva ESV-Paikallismediat.


title: Juvan Lehti

text: Juvan Lehti on perustettu vuonna 1956, ja se ilmestyi kaksi kertaa viikossa vuosina 1981–2006. Lehden nykyinen päätoimittaja on Janne Tiainen.


title: Lymfaattinen järjestelmä

text: Lymfaattinen järjestelmä () muodostuu imukudoksesta. Imukudosta on elimistössä mm. imusolmukkeissa, pernassa ja kateenkorvassa. Imukudokselle ominaisia ovat imusolut eli lymfosyytit, näiden esiasteet ja edelleen kehittyneet solumuodot.


title: Reijo Koponen

text: Reijo Koponen (22. toukokuuta 1943, Varkaus – 21. helmikuuta 2014, Juva) toimi Juvan Lehden päätoimittajana vuosina 1973–1999. Juvan Lehden työntekijänä hän toimi vuoteen 2006 saakka.


title: Reijo Koponen

text: Toimittajantyön ohella Koponen kirjoitti ja toimitti lukuisia teoksia erityisesti Juvaan ja Juvan toimijoihin liittyen. Savolaisuus ja savon kieli olivat kirjoitusten aiheena ja välineenä, sekä myös harrastuksena mm. Savon kielen seuran kautta.


title: Tom Burke

text: Thomas Edward Burke (15. tammikuuta 1875 – 14. helmikuuta 1929) oli yhdysvaltalainen pikajuoksija. Hän oli ensimmäinen olympiavoittaja 100 ja 400 metrin juoksuissa.


title: Tom Burke

text: Tom Burke, Bostonin yliopiston opiskelija, tiedettiin hyväksi 400 metrin ja 440 jaardin juoksijaksi, koska hän oli voittanut Yhdysvaltojen 440 jaardin mestaruuden (silloiset AAU:n kisat) vuonna 1895. Häntä ei kuitenkaan pidetty ennakkosuosikkina vuonna 1896 järjestettyjen ensimmäisten nykyaikaisten olympialaisten avausmatkallaan, joka oli 100 metrin juoksu. Monien huippujuoksijoiden ollessa pois kisasta Burke yllättäen voitti juoksun. Hän herätti huomiota myös ”kyyristyslähdöllään”, joka oli tuolloin epätavallinen toisin kuin nykyisin. Hänen aikansa oli 11,8 sekuntia alkuerissä ja 12,0 sekuntia finaalissa. Joidenkin lähteiden mukaan myös alkuerien aika olisi ollut 12,0. Hän voitti loppukilpailussa toiseksi juosseen Fritz Hofmannin kahdella metrillä. Burken kisoissa juoksema aika 11,8 oli uusi olympiaennätys.


title: Tom Burke

text: Samoissa olympialaisissa Burke voitti myös päämatkansa, 400 metriä. Alkuerissä hänen aikansa oli 58,4 sekuntia ja finaalissa 54,2 sekuntia. Burke voitti molemmat lähtönsä. 400 metrin aika 54,2 oli matkan ensimmäinen olympiaennätys.


title: Tom Burke

text: Myöhemmin urallaan Burke erikoistui pidemmille matkoille, voittaen Yhdysvaltojen IC4A-kisoissa 440 ja 880 jaardin juoksut. Vuonna 1897 hän oli yksi Bostonin maratonin alullepanijoista. Ajatus maratonista sai alkunsa vuoden 1896 olympialaisten maraton-tapahtuman hyvästä vastaanotosta.


title: Tom Burke

text: Myöhemmin Burkesta tuli lakimies, muttä hän työskenteli lisäksi osa-aikaisena urheilutoimittajana ja yleisurheiluvalmentajana.


title: Elimäen Sanomat

text: Elimäen Sanomat on Kouvolan Elimäen ympäristössä keskiviikkoisin ilmestyvä tilattava paikallislehti. Lehden perustivat Reijo ja Alisa Alanko vuonna 1976. Lehti on Sanomalehtien Liiton jäsenlehti. Elimäen Sanomien ilmestyminen lakkaa vuoden 2018 lopussa.


title: Länsi-Saimaa

text: Länsi-Saimaa oli vuosina 1965–1992 Mikkelissä ilmestynyt paikallislehti, jonka levikkialueena olivat Mikkelin maalaiskunta, Ristiina ja Anttola. Länsi-Saimaan päätoimittajina toimivat vuosina 1965–82 Kauko Laasonen ja 1982–92 Simo-Pekka Laitinen.


title: Ranskan sotahistoria

text: Ranskan sotahistoria on pitkälti yli tuhannen vuoden mittainen aikakausi historiassa, joka käsittää Ranskassa, Euroopassa ja Ranskan siirtomaissa tapahtuneet aseelliset konfliktit. Tähän toimintaan ovat osallistuneet historian kuluessa maasotavoimat ja merivoimat laivastoineen, ja uusimpina tulokkaina ovat kuvaan tulleet ilmavoimat sekä ydinasepelote.


title: Ranskan sotahistoria

text:
Ranskan mantereelliselle kokonaisuudelle ja valtioyhteydelle oli jo varhain ominaista kansan ja sen kulttuurin yhteneväisyys. Alueen poliittisen yhtenäisyyden muodostuminen puolestaan vaati melkoisen pitkän ajan. Noin vuodesta 400 lähtien, Rooman valtakunnan rappeutumisesta lähtien ja sen menetettyä valtansa Galliassa, frankkien germaaniheimo ryhtyi ottamaan aluetta hallintaansa. Aina Klodvig I:stä lähtien Kaarle Suuren aikoihin asti ensin kuningaskunta ja myöhemmin keisarikunta sulki sisäänsä lähes koko nykyisen Ranskan, mutta myös muita alueita tämän ulkopuolella. Verdunin sopimuksella Karolinginen valtakunta jaettiin vuonna 843 ja tällöin syntyi länsifrankkien valtakunta, josta myöhemmin muodostui Ranska.
Keskiajalla kilpailu hegemoniasta Englannin ja Pyhän saksalais-roomalaisen keisarikunnan välillä johti pitkäaikaisiin sotiin. Joskin ranskalainen armeija oli olemassa jo historian varhaisissa vaiheissa, niin termin todellisessa merkityksessä ranskalainen armeija luotiin vasta satavuotisen sodan loppuvaiheessa kuningas Kaarle VII:n aikana, kun luotiin ensimmäiset Ranskan kuninkaan alaisuudessa olevat jatkuvassa palveluksessa olevat sotajoukot. Tämän mahdollisti Ranskassa vasta 1200-luvulla lujittunut kuninkaan hallitsema keskusvalta, joka vasta saattoi luoda yhtenäisen valtion, ja näin Ranskasta tuli Euroopan voimakkain valtio. Mutta muutama vuosisata myöhemmin uskonsodat ja kasvava Espanjan mahti kyseenalaistivat tuon valtakeskittymän.


title: Ranskan sotahistoria

text: Kuningas Ludvig XIV sodat 1600-luvulla ja 1700-luvun alkupuolella aikaansaivat alueellisesti entistä laajemman Ranskan, joka kuitenkin oli samalla taloudellisesti konkurssissa. Myöhemmin Ison-Britannian kanssa käyty kilpailu, joka korvasi aiemman Espanjan kanssa käydyn kilpailun, johti Ranskan alueiden menetykseen Pohjois-Amerikassa, eritoten Hudsonin lahden seuduilla ja Acadiassa; myöhemmin menetettiin koko ranskankielinen Kanada. Revanssin ajatus sai Ranskan tukemaan Pohjois-Amerikan englantilaisten siirtokuntien itsenäisyystaistelua Lontoota vastaan ja täten luomaan Pohjois-Amerikan Yhdysvaltoja. Vallankumouksen aiheuttaman sekasorron jälkeen Napoleonin sodat toivat Ranskalle ennen näkemättömän alueellisen laajuuden. Kuitenkin 1800-luvulla Ranska, muiden suurten valtakeskittyminen tavoin, keskittyi kuitenkin rakentamaan siirtomaaimperiumia.


title: Ranskan sotahistoria

text: Ranskan ja Saksan kilpailu, joka syntyi 1800-luvulla, ilmeni ensimmäistä kertaa sotana Preussia vastaan ja se leimahti uudelleen ensimmäisessä maailmansodassa. Eräänlaisen huippunsa se sai toisessa maailmansodassa, jossa Ranska kuului liittoutuneisiin ja taisteli Berliinin-Rooman akselia vastaan. Maailmanpalosta selviytyivät valtiot poliittisesti heikentyneinä, ja enää oli vain kaksi sotilaallista suurvaltaa, Yhdysvallat ja Neuvostoliitto, kun alkoi kylmä sota. Mutta kaksi maailmansotaa olivat vähentäneet ranskalais-saksalaista kilpailua, ja tämä vähentynyt kilpailu toimi positiivisesti, kun oltiin luomassa taloudellislla, poliittisella ja sotilaallisella alalla tapahtuvaa eurooppalaista integraatiota.


title: Ranskan sotahistoria

text: Samaan aikaan tämän eurooppalaisen poliittisen pelin kanssa Ranska rakensi itselleen valtavan laajan kolonialistisen valtakunnan, joka eli aina Algerian sodan loppuun saakka. Vaikka Ranska oli leimallisesti yksi läntisen blokin jäsenistä, niin sen turvallisuus- ja ulkopoliittinen ajattelu erosi tuosta suuresta kokonaisuudesta. Ensiksi Ranska kehitti oman ydinasepelotteensa ja erosi vuonna 1966 NATO:n yhteisestä komentojärjestelmästä.


title: Ranskan sotahistoria

text: Strategisesti Ranska pysyi hyvin pitkään periaatteessa, jonka mukaan sen tuli puolustaa todellisia tai oletettuja luonnollisia rajojaan: Reiniä pohjoisessa ja idässä, Juraa ja Alppeja idässä sekä Pyreeneitä etelässä. Ranskan armeija on historiansa aikana toiminut useiden teknisten ja taktisten innovaatioiden pioneerina.


title: Ranskan sotahistoria

text: Nykyisin Ranskan sotilaalliset operaatiot suuntautuvat pääsääntöisesti rauhan turvaamiseen entisissä siirtomaissa sekä maailman kuumissa painopisteissä. Tätä rauhanturvaamistyössä Ranskan toimii kiinteässä yhteistyössä NATO:n kanssa. Tämän puolustusliiton kanssa Ranska solmi uudelleen suhteet vuonna 1995, kun oli kulunut lähes kolme vuosikymmentä siitä, kun Ranska oli ajanut NATO:n päämäjan pois Pariisista ja eronut komentoyhteistyöstä.


title: Ranskan sotahistoria

text: Esihistoriallisen ajan lopulla läntisen osan Eurooppaa olivat asuttaneet indoeurooppalaista alkuperää olevat kansat. Aikakaudelle on tyypillistä myös uusien asukasryhmien saapuminen alueelle.


title: Ranskan sotahistoria

text: Sotilaalliseen toimintaan liittyneet perinteet moninkertaistuivat. Vuosien 900 eaa. ja 800 eaa. välisenä aikana kelttien alueelle saapuminen kiihdytti kehitystä. Tällöin myös raudan käyttö yleistyi ja näin syntyi Hallstattin kulttuuri ja sittemmin La Tènen kulttuuri, jotka edustavat ensimmäistä ja toista rautakauden vaihetta. Koska rauta oli keveämpää ja kestävämpää kuin aiemmin käytetty pronssi, sen käsittelyn taito mahdollisti entistä pidempien miekkojen käytön (yli metrin pituisten, kun roomalaiset käyttivät vain 60 senttiä pitkiä miekkoja) ja tämä puolestaan lisäsi merkittävästi käytettävää liikevoimaa kun oli kyse jonkun halkaisemisesta tai katkaisemisesta. Tämä puolestaan antoi merkittävän etulyöntiaseman taisteluissa, ja miekan pituus helpotti erityisesti taisteluja hevosen selässä istuen. Keltin kehittivät suoraan päin vastustajaa johtavan taistelutavan, ja näin he yrittivät mahdollisimman paljon pelästyttää vastustajansa, jotta tämän joukot olisivat menneet hajalle. Sotaa käytiin kovan melun, trumpettien törähtelyiden, huutojen ja myös rattaisiin kiinnitetyn siipikarjan kera. Juuri tämän tapansa tähden roomalaiset kutsuivat kelttejä termillä ”galli” eli galleiksi, sillä tämä sana oli latinan kukkoa tarkoittavan sanan monikkomuoto. Tästä tuli termi gallialaiset, ja kukko tuli myös gallialaisten tunnukseksi. Heittoaseinaan keltit käyttivät keihästä ja linkoa. Raudan työstäminen mahdollisti myös laadukkaiden pyörien ja helposti käsiteltävien rattaiden valmistamiseksi, joita käytettiin vihollisten ahdisteluun; ensiksi heitä heitettiin keihäillä ja sitten taisteltiin maassa mies miestä vastaan. Kelttien ansioksi on luettava myös panssaripaidan keksiminen


title: Ranskan sotahistoria

text: Raudankäsittelyn taito mahdollisti myös aiempaa parempien maatalousvälineiden valmistamisen, kuten rauta-auran, joka mahdollisti aiempaa vaikeampien maaperien työstämisen ja työstämisen entistä syvemmältä. Tämä mahdollisti puolestaan entistä voimakkaamman väestökasvun, ja kun se yhdistyi sotilaalliseen herruuteen, niin tämä mahdollisti kulttuurin leviämiseen kaikkialle Pohjois-Eurooppaankin, mikä ranskalaisessa mielessä tarkoittaa kaikkia Ranskan pohjoispuolella olevia alueita. Yhteiskunta perustui maata omistavaan ja kaupalliseen aristokratiaan. Kauppapaikkojen ja asuinkaupunkien linnoittaminen mahdollisti kaupallisten reittien puolustamisen. Nämä linnoitukset ovat yleisesti korkeita paikkoja, maantieteellisesti ihanteellisia puolustautumiselle, jotka linnoitettiin strategisten tarpeiden mukaisesti ja niitä ympäröivät yleisesti metsät ja viljelysmaat.


title: Ranskan sotahistoria

text: Ei ole olemassa käsitteen varsinaisessa merkityksessä kelttien kansakuntaa, mutta yhteiskunnan klienttisuhteet mahdollistivat maanomistusaristokratialle eräänlaisen federatiivisen valtion rakentamisen. Aristokraatit muodostivat myös eräänlaisen senaatin, jonka druidit kutsuivat koolle. Senaattorit valitsivat kokouksessaan joka vuosi uuden kuninkaan (vergobert), joka hallitsi vuoden senaatin nimissä. Sotilaallinen valta oli annettu myös vuosittain valittavalle sotapäällikölle. Tämä ”sotaministeri” ei voinut julistaa sotaa, vaan hänen täytyi tyytyä sodan johtamiseen. Sodasta päättäminen kuului sotilasneuvostolle, jonka piti kuitenkin ennen päätöstään kysyä druidien mielipidettä. Kuitenkin klienttisuhteidensa ja voimakkaan väestönkasvunsa ansiosta keltit pystyivät kokoamaan kymmenien tuhansien miesten vahvuisen vapaiden miesten armeijan, joka uhkasi Roomaa. Gallialainen sotapäällikkö Brennus löi roomalaiset joukot vuonna 390 eaa. Allian taistelussa ja ryösti sitten Rooman. Roomalaisten piti maksaa huomattava korvaus hyökkäämättömyydestä. Samoin kävi myös makedonialaisille useaan otteeseen, sillä Belios voitti heidät esimerkiksi taistelussa vuonna 279 eaa.


title: Ranskan sotahistoria

text:
Eteläinen Gallia joutui roomalaisten valtaan noin vuonna 125 eaa., jolloin roomalaiset perustivat alueelle Gallia Narbonensiksen provinssin. Vuonna 58 eaa. alkoi kirjallisuudesta tunnettu Gallian sota jossa roomalaiset valloittivat Julius Caesarin johdolla koko Gallian. Gallian sota oli tulosta kelttien mobilisaatiosta, joka toteutettiin Rooman uhkauksen alaisuudessa. Gallia oli tuolloin vielä itsenäinen, mutta se oli jakaantunut eri heimoihin, jotka kuitenkin onnistuivat kokoontumaan yhteen arvernien heimoon kuuluneen Vercingetorixin johdolla ja aloittamaan laajan kapinan roomalaisia vastaan. Keltit saivat useita pienehköjä voittoja etenkin perinteisellä ”poltetun maan” taktiikalla, varsinkin kun roomalaiset kärsivät nälkää kaukana tukikohdistaan. Gergovian piirityksessä vuonna 52 eaa. Caesar kärsi tappion, eikä koskaan enää yrittänyt valloittaa linnaketta. Tämän tapahtuman jälkeen hän sai Roomasta lisäjoukkoja. Tästä seurasi kelttien ratsuväen murskaaminen lähellä Dijonia. Caesar pakotti keltit umpikujaan Alesiaan, ja alkoi piirittää kaupunkia. Hän rakennutti kaupungin ympärille toisen muurin, jonka avulla hän esti kaupungin, sen sotaväen ja asukkaiden ravinnonsaannin. Syynä oli myös kelttien tekemien äkkihyökkäysten estäminen. Kelttien saamista vahvistuksista huolimatta Vercingetorix joukkoineen joutui antautumaan neljäkymmentä päivää kestäneen piirityksen jälkeen, vaikka hänellä oli paremmin varustettu ja koordinoidumpi armeija sekä taitavammat päälliköt kuin aiemmin. Toisaalta joukot olivat tottumattomia taistelemaan yhdessä. Vercingetorixin täytyi antautua Caesarille, jotta roomalaiset olisivat säästäneet Alesian kaupungin 80 000 asukkaan hengen. Tätä tapahtumaa, huolimatta Lucteriosin johtamasta viimeisestä taistelusta, pidetään kelttien vastarinnan loppuna.
Roomalaisten armeijan menestys johtui paljolti legioonalaisten joukkojen kovasta kurista ja erittäin tehokkaasta taistelutavasta sekä kenraalien strategisista kyvyistä.


title: Ranskan sotahistoria

text: Rooman armeija oli ensimmäinen todellinen nykyaikainen, länsimainen armeija, se jätti perinnökseen kaikille valloittamilleen alueille ja sitä seuranneille armeijoilla; puoliammattilaisista rekrytoidut joukot, monesti kopioidun armeijan hierarkian, erittäin tehokkaiden sotilasyksiköiden muodostamisen, jotka olivat strategiaan ja taktiikkaan erikoistuneita, sekä hallitsivat aikakaudella uudenlaisen piiritystaktiikan. Roomalaiset omaksuivat myös useita valloittamillaan alueilla käytössä olleita sotilaallisia keksintöjä.


title: Ranskan sotahistoria

text: Keisarikunnan aikana kelttiläis-roomalainen kulttuuri kukoisti ja kehittyi, ja näin se antoi syntyvälle Ranskalle vahvan latinalaisen kulttuurin perustan ja johdatti maan kristinuskon helmaan, tämä tapahtui vähitellen 300- ja 400-lukujen aikana.


title: Ranskan sotahistoria

text: Koko keskiaika oli jatkuvaa taistelua Frankkien tai Ranskan kuninkaiden vallan säilyttämisestä ja myös liian mahtavaksi tulleiden vasallien valtapyrkimyksiä vastaan. Tämän jälkeen olivat vuorossa valtapyyteineen muut monarkiat, kuten Englanti, Burgundi ja Pyhä saksalais-roomalainen keisarikunta. Lähes koko keskiajan pysyi kuningaskunnan alue hallinnoltaan melkoisen pirstaleisena.


title: Ranskan sotahistoria

text: Taktisesti aikakauden sodalle on tyypillistä raskaan ratsuväen käyttö, ja tästä tuli myöhemmin ritaristo. Jalustimien, satulan ja horisontaalisesti pidettävän pistimen käyttö liittyivät aluksi ratsastajan ja myöhemmin myös hevosen suojelemiseen haarniskoilla. Tämä teki kokonaisuudesta entistä tehokkaamman aina 1000-luvulta lähtien ja sai aikaiseksi pelkoa yhteisen rahvaan keskuudessa. Sodankäynnissä jalkaväki jätettiin varsin vähäiselle huomiolle, sillä ratsupalvelu oli varattu aristokratialle, joka edusti aikakauden taloudellista ja poliittista valtaa. Ranskalaista ratsuväkeä pidettiin Euroopan parhaana aina satavuotisen sodan suuriin taisteluihin saakka.


title: Ranskan sotahistoria

text: Noin vuonna 989 Charroux'n konsiili päätti kanavoida kirkon avulla ratsuväen tuhovoimaa ja antoi sille nimityksen ”Kristuksen sotilaat”. Ritarin tuli varmistaa omistamiensa maiden turvallisuus ja käyttäytyä taistoissa kunniallisesti. Hänen tuli näyttää sankaruutensa taistelutantereella, ja vain siten hän saattoi säilyttää yhteiskunnallisen statuksensa.


title: Ranskan sotahistoria

text: Ratsuväen saaman vangit olivat hyvä tulonlähde saatujen lunnaiden tähden. Tämä puolestaan aiheutti sen, että riski tulla surmatuksi taistelukentällä oli melko pieni ja että taloudellisen hyödyn himo sai lähes kaikki haluamaan taistelujen etulinjaan.


title: Ranskan sotahistoria

text: Linnoitusarkkitehtuuri sai jatkuvasti inspiraatioita kelttien varustuksista, eli ne perustuivat puolustuksen periaatteelle ja olivat ihmisen paremmin tähän tarkoitukseen muokkaamia luonnollisia rakenteita. Kuitenkin muuraustekniikan kehittyminen mahdollisti myös monimutkaisempien ja vahvempien rakenteiden luomisen.


title: Ranskan sotahistoria

text:
Frankkien aikakausi jaetaan yleisesti kolmeen suureen aikakauteen. Nämä aikakaudet ovat merovingien aikakausi, karolingien aikakausi, sekä kapetingien aikakausi.
Merovingien ja Karolingien vallanvaihdon aikoihin frankkien sotataito koki merkittävän muutoksen, sillä ratsuväki alkoi vallata aiemmin jalkaväelle kuulunutta sotatoimien keskeistä roolia. Tässä uudessa roolissa ratsuväellä oli apuna erityisesti jalustin, joka mahdollisti taistelemisen hevosen selässä ratsastaen, vaikka pistinten tulo mukaan taisteluihin on myöhempää perua. Metallin käsittelytaiton lisääntyminen mahdollisti entistä kestävämpien miekkojen valmistuksen, jotka tosin olivat myös aiempaa kalliimpia ja siten vain yhteiskunnallinen eliitti saattoi niitä hankkia. Ratsumiehen varusteiden hankkimisen muodostuttua yhä kalliimmaksi ja kalliimmaksi niin oli pakko rajoittaa sotajoukkojen rekrytointi vain kaikkein varakkaimpiin henkilöihin, niihin jotka saattoivat itse maksaa varusteensa, vaikka samaan aikaa armeijaan levisi halu ammattilaistaa sotilasura. Tämä puolestaan oli eräänlainen esiaste tulevalle ritarien yläluokalle. Tämä frankkien uusi tapa taistella toi voitot Toulousen ja Poitiers'n taisteluissa, mikä puolestaan mahdollisti Iberian niemimaalta tulleiden muslimien valloitusaikeet. Samalla se oli myös uusi alku voimakkaalle laajenemiselle, joka kohosi huippuunsa Kaarle Suuren hallitusaikana. Tällöin keisarikunta ulottui paljon yliset Reinin luonnollisen rajan. Tämä tapahtui erityisesti tukeutumalla säännöllisen ja hyvin harjoitelleen ratsuväen voimaan, jonka muodosti valtakunnan aatelisto. Ratsuväelle oli alistettu jalkaväki, joka puolestaan oli tarpeen mukaan rekrytoitu paikalliselta maaseudulta tai raja-alueilta. Näin saatiin kokoon noin 20.000 miehen vahvuinen armeija, mutta taisteluissa kuitenkin ratsuväellä on pääsääntöisesti suurempi ja ratkaisevampi merkitys.


title: Ranskan sotahistoria

text: Ratsuväki oli todettu merkittäväksi taisteluissa ,ja niin myös taisteluiden kustannukset nousivat: Joskin teoriassa kaikki valtakunnan vapaat miehet saattoivat suorittaa sotapalveluksen (service d’ost), niin kuitenkin rahakorvauksen tähden vain rikkaimmat saattoivat lähteä todellisuudessa sotaan. Tämä oli puolestaan johtamassa kehitystä kohden sotilaallisen uran ammattilaistumista, joka puolestaan oli vastakohta aiempien kausien germaaniselle perinteelle.


title: Ranskan sotahistoria

text: Vuonna 843 Kaarle Suuren luoma suuri läntinen valtakunta jaettiin kolmeen osaan: Länteen muodostui Länsifrankkien valtakunta, josta kehittyi myöhemmin Ranska, itään muodostui Itäfrankkien valtakunta, joka oli perustana Pyhälle saksalais-roomalaiselle keisarikunnalle. Näiden kahden alueen jäi Lotharingia, josta tuli useiden valtioiden alku. Vaikka keskushallinto oli vielä olemassa, niin se kuitenkin menetti kaiken valtansa ja näin siitä tuli vain teoreettinen ylimmän vallankäytön väline. Vuonna 877 Quierzyn määräykselle Kaarle Kaljupää loi de facto perinnöllisen kreivin aseman ja viran, ja samalla hän tuli luoneeksi feodalismin. Yhteiskunta alkoi entistä selkeämmin muotoutua desentralisaation avulla ja alueellisten lääninherrojen ympärille. Nämä läänitysherrat ottivat vastatakseen alueensa asukkaiden puolustamisen, ja eritoten tarjoten suojaa vihollisten julmilta ja yllätyksellisiltä hyökkäyksiltä linnoitettujen muurien suojissa. Vaikka hallitsija oli koko valtakunnan kaikkien herrojen valitsema, niin frankkien kuninkaalla ei ollut todellista valtaa muualla kuin henkilökohtaisella, kuninkaallisella läänityksellään. Tämän jälkeen lähes koko keskiajan Ranskan kuninkaat kävivät alituisia taisteluja, jopa huomattavasti itseään rikkaampia ja mahtavampia vasallejaan vastaan.


title: Largo do Senado

text: Largo do Senado on aukio Kiinan erityisitsehallintoalue Macaossa, Portugalin entisessä siirtomaassa. Se sijaitsee Macaon vanhassa historiallisessa keskustassa, joka on listattu Unescon maailmanperintöluettelossa. Aukio on päällystetty värjätyillä mosaiikkikivillä aaltoilevaan tyyliin, perinteiseen portugalilaiseen tapaan. Aukio kattaa noin 3700 neliömetrin suuruisen alueen.


title: Tihany

text: Tihany on kylä Unkarissa Veszprémin läänissä. Se sijaitsee pitkällä niemimaalla Balatonin pohjoisrannalla. Kylässä on 1438 asukasta.


title: Tihany

text: Tihanyn keskus on benediktiiniluostari, jonka perusti 1055 Unkarin kuningas Andreas I, joka on myös haudattu luostarin kryptaan. Luostarin perustamisasiakirjaa säilytetään Pannonhalman benediktiiniluostarissa ja se on vanhin säilynyt unkarinkielinen asiakirja. Tihanyn luostarin kirkko rakennettiin uudelleen vuonna 1754 barokkityylillä. Edelleenkin toimiva luostari on merkittävä matkailukohde historiallisen ja taiteellisen arvonsa ansiosta.


title: Natalie Appleton

text: Natalie Jane Appleton Howlett (s. 14. toukokuuta 1973 Mississauga, Ontario) on kanadalainen poplaulaja. Hän on tullut tunnetuksi All Saintsin ja Appletonin jäsenenä.


title: Natalie Appleton

text: Appletonilla on nuorempi sisko Nicole, joka on hänen musiikillinen yhteistyökumppaninsa. Hänen lisäkseen Appletonilla on vanhemmat siskot Lori ja Lee. Tyttöjen varttuessa perhe asui Torontossa, New Yorkissa ja Lontoossa. Vanhemmat – brittiläinen äiti Mary ja kanadanjuutalainen isä Ken – olivat eronneet 1970-luvun lopulla.


title: Natalie Appleton

text: Appleton tapasi Britanniassa Carl Robinsonin, jonka kanssa hän solmi ensimmäisen avioliittonsa. Pari kuitenkin erosi pian tyttärensä Rachelin syntymän 19. toukokuuta 1992 jälkeen. Natalie ja Nicole Appleton olivat vuonna 1996 mukana perustamassa All Saints -tyttöbändiä. Muut jäsenet olivat Melanie Blatt ja Shaznay Lewis.


title: Natalie Appleton

text: Appleton esiintyi vuonna 2000 elokuvassa "Honest". All Saints hajosi vuonna 2001, minkä jälkeen Natalie perusti siskonsa kanssa Appleton-sisarusduon. Debyyttialbumi "Everything’s Eventual" (2003) nousi brittilistan yhdeksänneksi. Ensimmäinen single ”Fantasy” ilmestyi syyskuussa 2002.


title: Natalie Appleton

text: Appleton solmi vuonna 2002 toisen avioliittonsa The Prodigystä tutun Liam Howlettin kanssa. Parilla on 2. maaliskuuta 2004 syntynyt poika.


title: Natalie Appleton

text: All Saints palasi yhteen alkuvuodesta 2006, ja uusi albumi "Studio 1" julkaistiin Parlophone Recordsin kautta saman vuoden lopulla.


title: Havannan katedraali

text: Havannan katedraali () on barokkityylinen kirkkorakennus Kuuban pääkaupungissa Havannassa. Jesuiitat käynnistivät kirkon rakentamisen vuonna 1748, ja se valmistui vuonna 1777. Jesuiitat itse eivät kuitenkaan nähneet kirkon valmistuvan, sillä Espanjan kuningas Kaarle III karkotti heidät Kuubasta 1767. Vuonna 1789 kirkosta tehtiin katedraali.


title: Havannan katedraali

text: Vuosina 1796–1898 kirkossa säilytettiin joitakin Kristoffer Kolumbuksen jäänteitä, jotka nykyisin ovat Sevillassa.


title: Géza

text: Géza (k. 997) oli Unkarin ruhtinas vuodesta 972 vuoteen 997. Géza vakiinnutti valtansa unkarissa ja loi suhteita ulkomaille suosien myös kristinuskoa ja katolilaista kirkkoa. Erityisen hurskasta kristittyä hänestä ei kuitenkaan tullut. Tunnetummaksi hallitsijaksi nousi hänen poikansa ja Unkarin ensimmäinen kuningas Tapani I.


title: Géza

text: Géza oli unkarilaisten päällikkö Árpádin pojanpoika. Unkarilaisissa historiallisissa lähteissä Géza on viimeinen Unkarin hallitsijoista, joihin viitataan Árpádin suorana jälkeläisenä. On mahdollista, että Árpádin muut jälkeläiset olivat saaneet surmansa ennen Gézan valtaannousua vuonna 972.


title: Géza

text: Géza aloitti valtakautensa pyrkien vakiinnuttamaan omaan asemansa. Tähän liittyivät ilmeisesti puhdistukset, joiden myötä unkarilaiset lähteet kuvaavat Gézaa usein verisenä ja julmana hallitsijana. Asemansa vakiinnuttamiseksi Géza pyrki myös pitämään yllä hyviä suhteita ulkomaille. Vuonna 973 lähetti unkarilaisen lähetystön luomaan suhteita Saksan keisari Otto I:n hoviin. Samalla Géza otti kasteen ja Unkariin kutsuttiin ulkomaalaisia pappeja. Kasteen sai myös Gézan poika Vajk, eli sittemmin Stefan (unkarilaisittain István ja suomeksi Tapani) Prahan piispa Aadalbertilta. Géza suosi katolisuutta ja Veszprémiin perustettiin piispanistuin. Pannohalmaan perustettiin puolestaan benediktiiniläinen luostari. Géza ei kaikesta huolimatta ollut henkilökohtaisesti kovin hurskas kristitty, vaan hän esimerkiksi jatkoi uhraamista vanhoille unkarilaisten pakanallisille jumalille. Gézan sanotaan selittäneen tämän sillä, että hän oli tarpeeksi rikas palvoakseen useita jumalia. Samaan tapaan pakanallisuudestaan unkarilaisissa lähteissä tunnetaan Gézan vaimo Sarolt.


title: Géza

text: Pääkaupungikseen Géza otti Tonavan mutkassa sijainneen Esztergomin. Gézan poika Tapani otti vaimokseen Baijerin herttua Henrik II:n tyttären Gisellan, mikä päätti pitkään jatkuneen sotatilan Unkarin ja Baijerin välillä. Unkarin länsiosien heimopäällikköjen kukistamisessa Gézalla oli tukenaan saksalaisia ritareja. Gézan kuoltua vuonna 997 valtaan nousi hänen poikansa Tapani, josta tuli Unkarin ensimmäinen kuningas. Ensimmäisenä kuninkaana Tapanista tuli isäänsä tunnetumpi hallitsija, mutta monet hänen uudistuksistaan lienevät pohjautuneet Gézan valtakauden uudistuksiin.


title: Catedral Metropolitana de Buenos Aires

text: Catedral Metropolitana de Buenos Aires on katolinen kirkkorakennus Argentiinan pääkaupungissa Buenos Airesissa. Sen suunnittelusta on alun perin vastannut arkkitehti Antonio Masella, ja rakennus edustaa arkkitehtoonisesti uusklassista tyylisuuntaa. Sen rakennustyöt aloitettiin vuonna 1753, ja vaikka se valmistui vasta noin sata vuotta myöhemmin, se vihittiin kirkoksi jo vuonna 1791. Fasadin rakentaminen aloitettiin vuonna 1802, ja sen suunnittelivat ranskalaiset arkkitehdit Catelin ja Benoit.


title: Catedral Metropolitana de Buenos Aires

text: Nykyinen paavi Franciscus, silloinen arkkipiispa Jorge Bergoglio osallistui jumalanpalveluksiin tässä kirkossa, ja siksi kirkossa on pieni näyttely häneen liittyen.


title: Jukka Voutilainen (näyttelijä)

text: Jukka-Matti Voutilainen (s. 2. lokakuuta 1949 Varpaisjärvi) on suomalainen näyttelijä ja ääninäyttelijä. Hän on näytellyt monissa kotimaisissa televisiosarjoissa, televisiomainoksissa sekä elokuvissa.


title: Jukka Voutilainen (näyttelijä)

text: Hän on ääninäytellyt monissa piirrossarjoissa sekä -elokuvissa.


title: Jukka Voutilainen (näyttelijä)

text: Voutilainen on toiminut Radioteatterin näyttelijänä. Häntä on kuultu myös lukuisissa kuunnelmissa, kuten "Knalli ja sateenvarjossa", sekä radio-ohjelmissa, dokumenteissa ja mainoksissa, esimerkiksi S-Pankin mainosäänenä.


title: Frozenbyte

text: Frozenbyte on suomalainen vuonna 2002 perustettu itsenäinen videopelejä kehittävä yritys, joka toimii Helsingissä. Frozenbyten ensimmäinen kaupallinen peli oli vuonna 2005 julkaistu "Shadowgrounds". Frozenbyten kolmas peli, "Trine", julkaistiin vuonna 2009 ja sen jatko-osa vuonna 2011. "Trine"-pelisarjan kolmas osa julkaistiin vuonna 2015.


title: Frozenbyte

text: Lauri Hyvärinen ja Juha Hiekkamäki perustivat Frozenbyten vuonna 2001 päästyään asepalveluksesta. Yritys toimi aluksi vapaaehtoistyöllä. Toiminnan muuttuessa hiljalleen ammattimaisemmaksi yritys sai paikan yrityshautomosta vuonna 2004. Ensimmäinen videopeli, "Shadowgrounds", julkaistiin vuonna 2005 henkilökohtaisille tietokoneille – kaksi vuotta aikataulusta myöhässä. "Shadowgroundsin" jälkeen Frozenbyte alkoi suunnitella isoa projektia, joka kuitenkin keskeytettiin rahoituksen puutteessa 2008. Myöhemmin Frozenbyte julkisti "Jack Claw" -nimisen projektin lähdekoodin yhteisön käyttöön. "Jack Claw'n" suunnittelun yhteydessä Frozenbyte kehitti "Shadowgroundsille" spin-off-pelin "Shadowgrounds Survivor", joka julkaistiin 2007.


title: Frozenbyte

text: Syyskuussa 2008 Frozenbyte solmi levityssopimuksen ranskalaisen Nobilis Groupin kanssa. "Jack Claw" -projektin kariutuessa yritys laittoi voimavaransa erään tiimiläisen harrastusprojektina aloittamaan fantasiaseikkailuun, joka sai nimen "Trine". Peliltä vaadittiin menestystä, sillä muuten Frozenbyte olisi todennäköisesti mennyt konkurssiin velkojensa takia. Trine julkaistiin 2009 PC:lle ja PlayStation Networkissa, ja se sai hyvän vastaanoton. Frozenbyte on itse kehittänyt pelikehitystyökalunsa, ja yritys on itse tehnyt versioinnit "Trine"-pelisarjasta kahdeksalle eri alustalle.


title: Frozenbyte

text: "Trine" ja sen jatko-osa "Trine 2" olivat myyneet yhteensä yli 7 miljoonaa kappaletta vuoden 2014 loppuun mennessä.


title: Frozenbyte

text: "Trine 3" julkaistiin Steam-palvelun Early Access -valikoimassa huhtikuussa 2015, ja virallisesti saman vuoden elokuussa. Peli sai ristiriitaisen vastaanoton, ja erityisesti sen lyhyyttä ja eräitä pelimekaniikan uudistuksia moitittiin. Frozenbyte kertoi pelin lyhyyden syyksi rahapulan, sillä pelin kehitys oli maksanut jo tuplasti enemmän kuin sarjan toisen osan. Vastaanoton takia pelisarjan jatkosta ei ollut varmuutta kunnes lokakuussa 2018 varmistui, että jatko-osa Trine 4 on kehitteillä ja alustavan tiedon mukaan julkaistaan vuoden 2019 aikana.


title: Frozenbyte

text: Joulukuussa 2015 Frozenbyte julkisti kehityksessä olevan "Shadwen"-hiiviskelypelin, joka sijoittuu keskiaikaiseen pelimaailmaan. Peli julkaistiin toukokuussa 2016, ja se sai kriitikoilta huonon vastaanoton.


title: Frozenbyte

text: Tammikuussa 2017 "Has-Been Heroes" julkistettiin seuraavaksi peliksi. Peli on julkaistu 28.3.2017 Nintendo Switch, PlayStation 4, Xbox One ja Windows -alustoille.


title: Frozenbyte

text: Frozenbyten peli "Nine Parchments" on julkaistu vuonna 2017 Nintendo Switch ja Windows -alustoille.


title: Foibe

text: Foibe () oli kreikkalaisessa mytologiassa yksi titaaneista ja Uranoksen ja Gaian tytär. Hänellä oli veljensä Koioksen kanssa lapset Leto ja Asteria.


title: Foibe

text: Aiskhyloksen mukaan Foibe hallitsi Delfoin oraakkelia Themiin jälkeen, ja häneltä sen peri Apollon, hänen tyttärenpoikansa.


title: Foibe

text: Foibe oli yksi Ledan ja Tyndareuksen tyttäristä ja Helenan sisar.


title: Foibe

text: Foibe oli yksi auringonjumala Helioksen seitsemästä tyttärestä eli heliadeista ja Faethonin sisar.


title: Foibe

text: Foibe oli yksi Leukippoksen tyttäristä. Dioskuurit ryöstivät hänet ja hänen sisarensa Hilairan ja menivät heidän kanssaan naimisiin.


title: Foibe

text: Foibe oli toinen Libyan kuninkaan Danauksen puolisoikseen ottamista nymfeistä. Yhdessä he synnyttivät tälle kymmenen tämän viidestäkymmenestä tyttärestä.


title: Foibe

text: Antiikin Rooman runoilijat kutsuivat Artemista, kuun jumalatarta, nimellä Foibe. Kyseessä on feminiininen muoto nimestä Foibos, hänen kaksoisveljensä Apollonin auringon jumalaa tarkoittavasta nimestä.


title: Gigantoraptor

text: Gigantoraptor on lintumaisten dinosaurusten heimoon Oviraptoridae kuulunut suku, johon on liitetty yksi löydetty laji, joka eli noin 85 miljoonaa vuotta sitten myöhäisellä liitukaudella. "Gigantoraptor erlianensis" -lajiksi nimetyn dinosauruksen jäänteet löydettiin vuonna 2005 Kiinasta Sisä-Mongoliasta. Uudeksi lajiksi se nimettiin 2007. Fossiilien rakenteen perusteella löydetty laji kuuluu lintuihin johtaneeseen dinosaurusten haaraan. Se kuitenkin poikkeaa huomattavasti monessa suhteessa aiemmin löydetyistä lintujen sukua olevista dinosauruksista. Eläin lienee muistuttanut läheisesti sukulaistaan "Caudipteryxiä", mutta oli vain sitä 300 kertaa isompi.


title: Gigantoraptor

text: Lajin uskotaan olleen 8 metriä pitkä, 3,5 metriä korkea lantion kohdalta ja painaneen 400 kilogrammaa. Näin ollen se olisi ollut heimonsa seuraavaksi suurinta jäsentä 35 ja pienintä 300 kertaa isokokoisempi. Muiden heimonsa jäsenten tapaan "Gigantoraptor" on ollut osittain höyhenpeitteinen, sillä oli hampaaton nokka, pitkät eturaajat ja lintumaiset jalat.


title: Gigantoraptor

text: Löydettyjen fossiilien perusteella lajin on arveltu olleen kuollessaan nuori aikuinen, noin 11-vuotias. Täysikasvuisena se olisi ollut vielä suurempi. "Gigantoraptor"-lajin ruokavalio on mysteeri. Sen pää oli pieni ja kaula pitkä kuten kasvinsyöjillä, mutta terävät kynnet viittaavat lihansyöjään.


title: Julius Erving

text: Julius Winfield ”Dr. J” Erving II (s. 22. helmikuuta 1950 East Meadow, New York) on yhdysvaltalainen entinen koripalloilija, joka tunnettiin 1970-luvulla kuuluisana donkkaajana. Huiman ponnistusvoimansa ansiosta peleissä nähtiin upeita donkkeja, joilla Erving nolasi täydellisesti puolustajansa. Hän pääsi myös monta kertaa . Hänen oman donkkinsa nimi oli ”Tomahawk”.


title: Julius Erving

text: Erving pelasi joukkueissa New York Nets ja Phildelphia 76ers. Hänellä on tytär, Alexandra Stevenson, joka on tunnettu tennispelaaja. Alexandra käyttää äitinsä sukunimeä Stevenson.


title: Julius Erving

text: Irving valittiin koripallon Hall of Famen jäseneksi vuonna 1993


title: Julius Erving

text: Vuonna 2006 hänet valittiin myös samana vuonna perustetun yliopistokoripallon Hall of Famen jäseneksi.


title: Cramer

text: Cramer on muun muassa seuraavien henkilöiden sukunimi:


title: John Smith (platonisti)

text: John Smith (1618–1652) oli englantilainen Cambridgen platonisteihin kuulunut filosofi. Hän syntyi Achurchissä, Northamptonshiressä. Hän aloitti opiskelut Cambridgen yliopiston Emmanuel Collegessa vuonna 1636 ja valmistui kandidaatiksi vuonna 1640 ja maisteriksi 1644. Tuolloin hän pääsi Cambridgen Queens' Collegen jäseneksi.


title: John Smith (platonisti)

text: Smith loi pohjaa kristilliselle filosofialle käsittelemällä uskoon liittyviä metafyysisiä ja tietoteoreettisia kysymyksiä, kuten Jumalan olemassaolo, sielun kuolemattomuus ja uskonnon rationaalisuus. Tiedon suhteen hän oli omaksunut uusplatonilaisittain ajatukset neljästä ylöspäin kohoavasta asteesta: aistien tukema järki; intuition tukema järki; ruumiiton, itsetutkiskeleva järki; ja jumalallinen rakkaus. Smith oli suosittu myös matematiikan luennoitsijana.


title: John Smith (platonisti)

text: Smith kuoli ennenaikaisesti eikä jättänyt jälkeensä elinaikanaan julkaistuja teoksia.


title: Cramerin sääntö

text: Lineaarialgebrassa, Cramerin sääntö on kaava yhtä monta yhtälöä ja tuntematonta sisältävän lineaarisen yhtälöryhmän ratkaisemiseksi. Sääntö pätee aina, kun yhtälöryhmällä on tasan yksi ratkaisu.


title: Cramerin sääntö

text: Sääntö ilmaisee ratkaisun kullekin lineaarisen yhtälöryhmän tuntemattomalle kahden determinantin osamäärän avulla. Determinantit saadaan yhtälöryhmän kertoimien muodostamasta neliömatriisista ja erityisestä kerroinmatriisista muodostetusta matriisista, missä sopiva kertoimien sarake on korvattu yhtälöryhmän vakioilla.


title: Cramerin sääntö

text: Cramerin sääntö on nimetty Gabriel Cramerin (1704–1752) mukaan, joka julkaisi säännön mielivaltaiselle tuntemattomien muuttujien määrälle vuonna 1750, joskin Colin Maclaurin julkaisi säännön erikoistapauksen 1748 ja mahdollisesti tunsi säännön jo 1729.


title: Cramerin sääntö

text: Tarkastellaan lineaarista yhtälöryhmää, missä on "n" tuntematonta ja "n" riviä.


title: Cramerin sääntö

text: Yhtälöryhmä voidaan esittää matriisien tulona seuraavasti:


title: Cramerin sääntö

text: missä formula_2 matriisilla formula_3 on nollasta poikkeava determinantti, ja vektori formula_4 on muuttujien muodostama sarakevektori.


title: Cramerin sääntö

text: Cramerin säännön mukaan jos tällä lineaarisella yhtälöryhmällä on yksittäinen ratkaisu, niin tuntemattomien arvot saadaan kaavasta:


title: Cramerin sääntö

text: missä formula_6 on matriisi joka muodostetaan korvaamalla matriisin formula_3 "i":s sarake sarakevektorilla formula_8.


title: Cramerin sääntö

text: Sääntö pätee lineaarisille yhtälöryhmille, jonka kertoimet ja vakiot kuuluvat mihin tahansa kuntaan, ei ainoastaan reaaliluvuille.


title: Cramerin sääntö

text: On näytetty, että Cramerin sääntö voidaan toteuttaa ajassa O("n"). Aikavaativuus on verrattavissa Gaussin-Jordanin eliminaatiomenetelmään. Luokkaan O("n") pääsemiseksi tarvitaan Cramerin säännön osalta tehokasta determinantin laskemistapaa. Perinteisellä determinantin laskukaavalla lasketaan formula_2 matriisien determinantteja n+1 kertaa antaen työmääräksi (n+1)!(n-1) laskutoimusta. Näin ollen perinteisellä determinantin laskukaavalla Cramerin säännön aikavaatimus on luokkaa O("n!n") .


title: Cramerin sääntö

text: Olkoon formula_10 kertoimien matriisi ja alimatriisi formula_11 matriisi, joka on saatu poistamalla matriisista formula_10 i:s rivi ja j:s sarake.


title: Cramerin sääntö

text: Määritellään alkion formula_13 kofaktori


title: Cramerin sääntö

text: Esitellään vielä uusi matriisi korvaamalla matriisin A alkiot niiden kofaktoreilla ja transponoimalla saatu matriisi. Tätä matriisia kutsutaan adjungoiduksi matriisiksi ja se merkitään


title: Cramerin sääntö

text: Olkoon edelleen formula_16, jolloin sillä on käänteismatriisi. Kääntyvälle matriisille pätee:


title: Cramerin sääntö

text: Nyt käänteismatriisi formula_19 voidaan esittää A:n determinantin käänteisluvun ja formula_10:n adjungoidun matriisin tulona.


title: Cramerin sääntö

text: Koska kyseessä on matriisitulo, niin tämä tarkoittaa sitä, että


Cramerin sääntö


title: Cramerin sääntö

text: Olkoon nyt


title: Cramerin sääntö

text: Jos selvitämme determinantin formula_24 kehittämällä i:nnen sarakkeen suhteen, niin huomaamme, että


title: Cramerin sääntö

text: Tällöin


title: Cramerin sääntö

text: Tarkastellaan lineaarista yhtälöryhmää formula_27


title: Cramerin sääntö

text: Yhtälöryhmä voidaan esittää matriisimuodossa: formula_28


title: Cramerin sääntö

text:
Oletetaan, että "ad" − "bc" ei ole 0. Nyt "x" ja "y" voidaan löytää Cramerin säännöllä:
ja


title: Cramerin sääntö

text: Säännöt 3×3-matriiseille ovat samankaltaiset. Olkoon formula_31.


title: Cramerin sääntö

text: Yhtälöryhmä voidaan esittää matriisimuodossa formula_32


title: Cramerin sääntö

text: Arvot muuttujille "x", "y" ja "z" voidaan löytää seuraavasti:


title: Phoebe

text: Phoebe voi viitata seuraaviin asioihin:


title: Pärjänsuo

text: Pärjänsuo on kylä Pudasjärven kaupungissa. Kylä sijaitsee noin 35 kilometrin päässä kaupungin keskustaajamasta Kurenalta. Hallinnollisesti Pärjänsuo kuuluu Livon talouskylään.


title: Pärjänsuo

text: Kylällä sijaitsi pitkään oma koulu, joka kaupunginvaltuuston päätöksellä suljettiin ilmanvaihto-ongelmien takia vuonna 2009. Alkuperäisessä suunnitelmissa oli tarkoitus rakentaa kylään kokonaan uusi koulurakennus, joka ei kumminkaan toteutunut.


title: Burakulaiset

text: Burakulaiset () ovat Japanin suurin vähemmistöryhmä. Burakulaiset ovat feodaaliajan Japanin alhaisimman yhteiskuntaluokan jälkeläisiä. Tähän yhteiskuntaluokkaan kuuluivat šintolaisen näkemyksen mukaan likaisina pidetyissä ammateissa toimivat henkilöt kuten ne, joiden katsottiin olevan tekemisissä kuoleman kanssa. Kyseessä ei siis ole etninen vaan yhteiskunnallisista syistä eristetty vähemmistö. Virallisesti burakulaiset saivat tasa-arvoisen aseman muuhun väestöön nähden vuonna 1871. Käytännössä tasa-arvo ei kuitenkaan ole toteutunut. Tämän seurauksena burakulaiset ovat perustaneet tasa-arvoa ajavia etujärjestöjä, kuten Buraku kaihō dōmein.


title: Burakulaiset

text: Vaikka burakulaiset ovat vuoden 1871 jälkeen saaneet vapaasti muuttaa asumaan minne tahansa Japaniin, valtaosa heistä asuu edelleen omilla alueillaan, joita on Kyushun saarella, Osakan, Koben, Naran ja Kioton seuduilla sekä Kanton tasangolla. Muut japanilaiset pyrkivät usein välttelemään burakualueita. Japanin hallituksen vuonna 1993 toteuttaman tutkimuksen mukaan Japanissa oli 4 442 burakulaisaluetta, joista käytetään nimeä "dowa chiku" (同和地区). Alueilla asui yhteensä noin 1,2 miljoonaa burakulaista. Burakulaisten etuja ajava "Buraku kaihō dōmei" ilmoittaa lukujen olevan huomattavasti suuremmat, jopa 6 000 dowaa ja 3 miljoonaa burakulaista.


title: Burakulaiset

text: Burakulaisten japaninkielinen nimitys "burakumin" on lyhennys sanoista "tokushu burakumin", erityiskylien kansa. "Buraku" tarkoittaa kylää ja "-min" kansaa. Aikaisemmin burakulaisista käytettiin nimitystä "eta" (穢多), suomeksi ”"täynnä likaa"”, mutta sen käytöstä on luovuttu. Japanin hallitus käyttää burakulaisista myös nimitystä "dowa".


title: Burakulaiset

text: Burakulaisten alkuperästä on olemassa useita teorioita. Niiden mukaan burakulaiset ovat joko historiallisten kastittomien jälkeläisiä tai modernin yhteiskuntajärjestelmän tulos. Japani on ollut jakautunut eri yhteiskuntaryhmiin jo ajanlakun alkuajoista ja selkeä luokkajako otettiin käyttöön 600-luvulla Taika-uudistusten aikana.


title: Burakulaiset

text: Jo ennen Edo-kautta oli eurooppalaisilla tiedossa burakulaisten (silloin Etat) olemassaolo. Jesuiittapappi Luis Forois raportoi 1500-luvulla Vatikaaniin .


title: Burakulaiset

text: Yleisimmin burakulaisten katsotaan olevan Edo-kauden neljän pääluokan järjestelmän kastittomien jälkeläisiä. Nämä kastittomat olivat buddhalaisen ja šintolaisen näkemyksen mukaan likaisina pidettyjen ammattien harjoittajia. Tällaisia ammatteja olivat muun muassa teurastajat, nahkurit ja haudankaivajat. Etoilla ei katsottu olevan ihmisarvoa, ja heidät määrättiin asumaan hylkiöinä omilla alueillaan ("buraku"), eristyksissä muista japanilaisista. Tähän aikaan etat eivät olleet verovelvollisia, sillä verotus perustui riisisatoon, jota etoilla ei ollut. Etat vapautettiin luokkajaon asettamasta hylkiön asemasta Japanin hallituksen vuonna 1871 julkaiseman emansipaatioediktin (Eta kaiho rei) myötä. Samalla burakulaisille asetettiin samat velvollisuudet kuin muillakin kansalaisilla, ja he ovat siitä lähtien olleet verovelvollisia valtiolle.


title: Burakulaiset

text: Burakulaisia syrjitään edelleen muun muassa työhönotossa, koulussa ja sosiaalisessa elämässä. Asemansa parantamiseksi burakulaiset ovat perustaneet useita järjestöjä, jotka ajavat heidän oikeuksiensa ja elinolojensa parantamista. Burakulaisten ja valtaväestön väliset avioliitot eivät aikaisemmin olleet yleisiä, mutta 73 prosenttia burakulaisista meni kuitenkin vuonna 1973 naimisiin ei-burakulaisen kanssa. Erään Japanissa järjestetyn kyselyn mukaan noin 47 prosenttia japanilaisista hyväksyisi lastensa ja burakulaisten väliset suhteet.


title: Burakulaiset

text: Hallituksen toimien ansiosta burakulaisten asema työnsaannissa on parantunut. Aikaisemmin japanilaiset työnantajat saattoivat hakea tietoja työnhakijoista Japanin Koseki- eli perherekisteristä, josta he myös saivat selville, ketkä hakijoista olivat burakulaisia. Japanin hallitus pyrki parantamaan burakulaisten mahdollisuuksia työnsaannissa, ja 1970 japanilaisten syntymäpaikkatiedot poistettiin Koseki-rekisteristä. Rekisterin saatavuutta ja sisältöä supistettiin edelleen 1976 asti. Vuosina 1976–1980 yhdeksän Koseki-rekisterin perhetietoluetteloa kuitenkin myytiin japanilaisille työnantajille. Listojen perusteella yritykset saattoivat sulkea burakulaissyntyiset henkilöt pois työnhakijoista. Nykyisin rekisterin perhetietoihin pääsevät käsiksi ainoastaan tietyt viranomaiset.


title: Burakulaiset

text: Burakulaisten tilanne nousi uutisiin jälleen vuonna 2009, kun Google julkaisi internetissä vanhoja karttoja, joista ilmeni vanhoja burakulaisalueita. Asiasta nousseen kohun vuoksi Google poisti viittauksen burakulaiskyliin, mitä burakulaisten järjestö AP paheksui, koska katsottiin, että sillä siivottiin burakulaisten historiaa maton alle. Järjestön mukaan karttojen julkaiseminen oli kuitenkin paheksuttavaa, koska palvelua voitiin käyttää syrjinnän välineenä.


title: Burakulaiset

text: Burakulaisten asemasta puhutaan Japanissa vähän. Vuonna 2009 "The Japan Timesin" haastattelema toimittaja piti yhtenä syynä ihmisten epätietoisuutta siitä, mitä oli hyväksyttävää sanoa. Jonkin burakulaisalueen paljastaminen tai Buraku kaihō dōmein kritisoiminen leimattiin helposti syrjinnäksi. Vuonna 1995 japanilaiset nuoret olivat paremmin perillä mustien syrjinnästä Yhdysvalloissa kuin burakulaisten asemasta Japanissa. Osa nuorista ei tiedä burakulaisten olemassaolosta eivätkä burakulaisvanhemmat välttämättä kerro burakulaisuudesta edes omille lapsilleen.


title: Burakulaiset

text: Burakulaisia on perinteisesti vaivannut samat ongelmat kuin monia etnisiä vähemmistöjä. Köyhyys ja rikollisuus ovat tavallista yleisempiä burakulaisten kuin valtaväestön keskuudessa. Burakulaisten koulutustaso on keskimäärin valtaväestöä matalampi, ja he ovat useammin riippuvaisia valtion avustuksista. Julkinen salaisuus Japanissa on, että burakulaiset ja Japanin korealaiset muodostavat valtaosan japanilaisen mafian, yakuzan, jäsenistä. Erään arvion mukaan ne muodostavat yhteenlaskettu kolme neljäsosaa kaikista yakuzoista. Aiheen arkaluontoisuuden vuoksi virallisia tilastoja ei kuitenkaan ole.


title: Burakulaiset

text: Syrjinnästä huolimatta monet burakulaiset ovat saavuttaneet arvostusta ja vaikutusvaltaa. Menestynyt japanilainen poliitikko Hiromu Nonaka on taustaltaan burakulainen. Hän toimi aiemmin hallituksessa kakkosmiehenä, ja hänestä ennakoitiin pääministeriä. Hän itse ei salannut taustaansa. Syyskuusta 2008 pääministerinä olleen Tarō Asōn kerrotaan lausuneen suljetussa tilaisuudessa ”Aiommeko todella antaa noiden ihmisten käsiin Japanin johtajuuden?”


title: Benjamin Whichcote

text: Benjamin Whichcote (1609–1683) oli englantilainen Cambridgen platonisteihin kuulunut filosofi ja teologi sekä Cambridgen yliopiston King's Collegen rehtori. Hän syntyi Stokessa Shropshiressä. Whichcote aloitti opinnot Cambridgen Emmanuel Collegessa vuonna 1628 ja sai diakonin- ja pappisvihkimyksen vuonna 1637. Hän toimi sekä kirkon että yliopiston viroissa.


title: Benjamin Whichcote

text: Whichcote vastusti puritanistista käsitystä ihmisen täydellisestä turmeltuneisuudesta ja omaksui semipelagiolaisen näkemyksen, jonka mukaan ihmiset ovat "järjen lapsia" eivätkä siten luonnoltaan täydellisen turmeltuneita. Hän katsoi, että jotkut uskontoon liittyvät kysymykset ovat ihmisille mahdottomia ratkaista, ja kannatti siksi uskonnollista suvaitsevaisuutta. Häntä syytettiin uransa aikana mm. arminiolaiseksi, socinolaiseksi ja latitudinaristiksi.


title: Benjamin Whichcote

text: Whichcoten teokset on julkaistu postuumisti:


title: Lohikäärmemies

text: Lohikäärmemies Marvel-kustantamon sarjakuvissa esiintyä superroisto. Lohikäärmemies on keinotekoisesti luotu lohikäärmemäinen humanoidi, joka elävöitettiin alkemialla. Hahmon loivat Stan Lee ja Jack Kirby "Fantastic Four"-lehden numeroon 35 (helmikuu 1965).


title: Lohikäärmemies

text: Suomessa Lohikäärmemies esiintyi ensimmäisen kerran Ihmesarjan numerossa 40 tarinassa "Ihmeneloset: Vanhan koulun hirviö" (1969).


title: Lohikäärmemies

text: Lohikäärmemies on androidi, jonka rakensi professori Gregson Gilbert kokeenomaisessa työssään. Gregson toivoi löytävänsä keinon, jolla tuoda luomukseensa elämä. Epäonnistuttuaan useasti hän luotti tapaamansa alkemisti Diablon apuun, joka maailman yhtenä taitavimmista alkemisteista herätti Lohikäärmemiehen henkiin.


title: Lohikäärmemies

text: Vaikka Lohikäärmemies on hidasjärkinen, eikä kykene puhumaan, olento ymmärtää Diablon tälle antamia käskyjä ja on useasti hyökännyt Ihmenelosten kimppuun (Lohikäärmemies omaa kuitenkin jonkinlaisen kiintymyssuhteen Susan Richardsiin ja tiedetään Lohikäärmemiehen usein hämmentyneen naisten osoittaessa olentoa kohtaan lempeyttä). Lohikäärmemies ei kuitenkaan itsessään ole pahansuopa, olento on vain helppo manipuloida väkivaltaisiin tekoihin. Esimerkiksi suuryritys Roxxon Oil vapautti Lohikäärmemiehen vankilasta luodakseen olennosta supersotilaita, joilla olisi Lohikäärmemiehen uskomattomat voimat. Ben Reilly kuitenkin vapautti olennon. Samaten Uudet Suostuttelijat saivat Lohikäärmemiehen liittymään heihin ja taistelemaan Veriruusua ja Hämähäkkimiestä vastaan. Veriruusun onnistui kuitenkin kääntämään ryhmään kuuluneen Superadaptoidin ohjelmoinnin muita Suostuttelijoita vastaan ja seuranneessa taistelussa Lohikäärmemies sammui ja siirrettiin poliisin huostaan.


title: Lohikäärmemies

text: Myöhemmin Tohtori Dorcas yritti Lohikäärmemiehen avustuksella voittaa Namorin, mutta epäonnistui. Samaten Aron, valansa rikkonut ilkeämielinen Seuraaja sai Lohikäärmemiehen usutettua taisteluun Hulktarta ja Ihmetyttöä vastaan.


title: Lohikäärmemies

text: Gregson Gilbert yritti myöhemmin luoda uudelleen Lohikäärmemiehen luomistapahtuman ilman alkemistista otetta ja onnistui tällä kertaa. Hän loi kokeensa perusteella lukuisia androideja, jotka perustuivat muihin mytologisiin olentoihin.


title: Lohikäärmemies

text: Esimerkiksi alkuperäinen Ihmissoihtu ja Vision pohjautuvat osaltaan Lohikäärmemiehen rakenteeseen.


title: Lohikäärmemies

text: Koska Lohikäärmemies on epäinhimillinen ja synteettinen olento, tällä on lukuisia eri supervoimia. Lohikäärmemiehen keho, joka on luotu tiheistä orgaanisista polyymereista (jotka olivat Gregsonin yritys matkia elinpohjaisia materiaaleja) ovat uskomattoman kestäviä ja vahvoja. Lohikäärmemiehen paksu nahka kestää ilman näkyviä vammoja ballistisa ammuksia jopa 155mm:in tykkiin asti, tai 140 kg TNT:a.


title: Lohikäärmemies

text: Lohikäärmemies on yli-inhimillisen voimakas (Lohikäärmemies kykenee nostamaan noin 100 tonnia, mikä on Marvel-universumin ylin mitattavissa oleva voimaluokitus) ja kestävä. Hän on kykenevä vastustamaan jopa muita Marvel-universumin voimanpesiä, kuten Herkulesta ja Hulkia vastaan lähitaistelussa. Lohikäärmemiehen selässä olevat siivet kykenevät kehittämään tarpeeksi suuren nostokapasiteetin, jotta olento voi lentää noin 50 km/h ja kohota yli viidensadan metrin korkeuteen.


title: Tähti (täsmennyssivu)

text: Tähti voi tarkoittaa ainakin seuraavia asioita:


title: Hienosäädetty kaikkeus

text: Hienosäädetty kaikkeus on väite, jonka mukaan maailmankaikkeuden ominaisuudet ja fysiikan luonnonvakioiden arvot vaikuttavat olevan hienosäädettyjä elämää varten.


title: Hienosäädetty kaikkeus

text: Fyysikko Paul Daviesin mukaan on epätodennäköistä, että satunnaiset fysiikan lait ja vakiot mahdollistaisivat elämän olemassaolon. John D. Barrowin ja Frank Tiplerin mukaan esimerkiksi kaikkeuden laajenemista kiihdyttävän ”voiman”, kosmologisen vakion, arvo on erittäin pieni. Kosmologinen vakio on noin 1/10 -osa siitä mitä sen odottaisi olevan. Mikäli kosmologinen vakio olisi kertaluokkia nykyistä suurempi, avaruus laajenisi niin nopeasti, ettei mitään rakenteiden muodostumista ehtisi tapahtua. Toisena esimerkkinä on esitetty, että kaikkeuden entropia on erittäin alhainen. Matemaattinen fyysikko Roger Penrose on arvioinut, että kaikkeuden alkutilan entropia tulisi säätää 1/10 tarkkuudella jotta elämä on mahdollista kyseisessä universumissa.


title: Hienosäädetty kaikkeus

text: Fysiikan neljän perusvuorovaikutuksen tai voiman vahvuuksien vaihteluväli on noin 10.


title: Hienosäädetty kaikkeus

text: R. Collins on arvioinut, että painovoiman vahvuus on hienosäädetty tarkkuudella 1:10. Jos painovoima olisi 3000 kertaa vahvempi, tähdet eivät olisi pitkäikäisiä. Jos vielä vahvempi, olisi vain miniuniversumeita, lyhytikäisiä tähtiä, metriluokan planeettoja, ja vain pienet eliöt voisivat kestää painovoiman. Jos painovoima olisi heikompi, tähdet eivät olisi tarpeeksi kuumia fuusion syttymiseen . Sähkömagneettisen voiman vahvuuden suhde painovoiman vahvuuteen on noin 10.


title: Hienosäädetty kaikkeus

text:
Vahvan vuorovaikutuksen heikkeneminen 50 % suhteessa sähkömagneettiseen voimaan saattaisi epävakaaksi suurimman osan elämän tarvitsemista alkuaineista, vielä suurempi heikkeminen poistaisi kaikki alkuaineet vetyä lukuun ottamatta. Oberhummerin mukaan jo 0,5 prosentin muutos vahvan vuorovaikutuksen vahvuudessa estäisi hiilen tai hapen synnyn tähdissä, mikä tekisi elämän olemassaolon erittäin epätodennäköiseksi
. Hiilen jälkeen elämälle seuraavaksi sopivin alkuaine on pii, mutta pii ei muodosta vakaita pitkiä polymeerejä, joita elämä tarvitsee .


title: Hienosäädetty kaikkeus

text: P. Daviesin mukaan heikon vuorovaikutuksen vahvuuden tulee olla juuri sopiva, jotta tähtien tuottamat vetyä ja heliumia raskaammat alkuaineet saadaan elämän käyttöön . Tähtien supernovaräjähdyksessä neutriinopulssi puskee ainetta poispäin tähden keskustasta. Mikäli heikko vuorovaikutus olisi vahvempi, tähden keskusta sitoisi neutriinotkin, mikäli heikompi, neutriinopulssi ei saisi vietyä alkuaineita tähden vetovoimasta.


title: Hienosäädetty kaikkeus

text: Universumin laajeneminen miljardeja vuosia massan jatkuvasti hidastaessa laajenemista vaatii valtavan tarkkaa tasapainoa. Toisaalta, ettei painovoima vedä universumia liian aikaisin kasaan, ja toisaalta, ettei laajeneminen ole niin nopeaa ettei rakenteita pääse muodostumaan. Kosmisen inflaation mallit selittävät laajenemisnopeuden hienösäädön, mutta mallien parametreja (inflaatiokentän tyyppi, inflaation alku- ja loppuhetki) ja rakennetta täytyy hienosäätää, jotta tämä olisi mahdollista. Inflaatiomallit siis siirtävät hienosäädön omaan rakenteeseensa ja vakioihinsa.


title: Hienosäädetty kaikkeus

text: M. Reesin mukaan universumin massanjakauma sen alkuhetkillä on ollut juuri sopiva elämää varten: 1/100000 eroja . Jos massa olisi ollut liian tasaisesti jakautunutta, painovoima ei olisi kyennyt kasaamaan tähtiä ja planeettoja. Jos massa olisi ollut liian epätasaisesti jakautunutta, liian suuri osa aineesta olisi päätynyt lukuisiin mustiin aukkoihin.


title: Hienosäädetty kaikkeus

text: Kosmologian professori Kari Enqvist on todennut, että ”kaikkien kompleksisten ilmiöiden esiintymistodennäköisyydet ovat niin mitättömiä, että voisimme aina halutessamme kutsua niitä ihmeiksi”..


title: Hienosäädetty kaikkeus

text: Hienosäädetty kaikkeus kuvataan avainluvuilla, joiden on oltava melko tarkasti samoja kuin omassa universumissamme, että maailmankaikkeus tuottaisia elämää. Elämän synty vaatii tähtien syntyä, koska nykytiedon mukaan elämää esiintyy vain tähtiä kiertävillä planeetoilla. Hienosäädetyn kaikkeuden mallin mukaan tähtien synty on epätodennäköistä. Kosmologi Fred C. Adamsin tekemien tutkimusten mukaan tähtiä voi esiintyä 25 %:ssa erilaisista kuviteltavissa olevista kaikkeuksista. Tällöin kaikkeus ei olisi ainakaan tähtien synnyn tekijän suhteen hienosäädetty.


title: Hienosäädetty kaikkeus

text: Hienosäädetyn kaikkeuden malli ei myöskään ota huomioon muuta kuin hiileen pohjautuvaa elämää. Toisissa, erilaisissa maailmankaikkeuksissa saattaisi vaihtoehtoinen biokemia toimia paremmin kuin meidän kaikkeudessamme.


title: Töölön kirjasto

text: Töölön kirjasto on Helsingin Taka-Töölössä sijaitseva Helsingin kaupunginkirjaston toimipiste. Nykyiset toimitilat Helsingin Topeliuksenkadulla avattiin yleisölle joulun alla 22.12.1970. Kirjaston rakennuksen suunnitteli professori Aarne Ervi, ja tyyliltään se edustaa modernismia. Avatun kirjaston erikoisuutena oli Helsingin ensimmäinen musiikkiosasto. Kirjaston pääsisäänkäyntiä koristaa Kari Juvan pronssiveistos "Lukusali".


title: Töölön kirjasto

text: Ennen nykyisen kirjastorakennuksen valmistumista Töölön kirjasto palveli asiakkaitaan muun muassa Runeberginkadun ja Mannerheimintien kulmassa sijaitsevan ns. Carelia-apteekin talossa, sekä Helsingin puhtaanapitolaitokselle kuuluneessa kiinteistössä Mannerheimintiellä. Puhtaanapitolaitoksen tilalle rakennettiin myöhemmin nykyiset suurhotellit Crowne Plaza ja Scandic Park (aiemmin Hesperia ja Intercontinental). Nykyisen kirjaston rakennusluvasta kiisteltiin vielä kaupunginvaltuustossa, kun jouhevasti etenevän hotelliprojektin louhintatyöt jo aloitettiin. Näin ollen Töölön kirjasto joutui vielä puoleksitoista vuodeksi evakkoon Kivelän sairaalan suojissa sijaitsevaan vanhaan puutaloon, ennen kuin pääsi muuttamaan nykyiseen rakennukseensa.


title: Töölön kirjasto

text: 1970-luvulla Töölön kirjasto oli hyvin käytetty ja suosittu. 1980-luvulle saapuessa kävijämäärät kääntyivät laskuun, kunnes 1990-luvun lama kasvatti suosiota huomattavasti. Suosio on pysynyt tasaisena näihin aikoihin asti. Kirjastossa käy vuosittain 400 000 asiakasta ja lainauksia on 700 000.


title: Töölön kirjasto

text: Kirjastorakennuksen peruskorjaus alkoi heinäkuussa 2014 ja jatkui huhtikuuhun 2016 saakka; kirjasto avattiin yleisölle elokuussa 2016. Korjauskustannuksiksi arvioitiin 5,4 miljoonaa euroa vuonna 2012, mutta arvio nousi 7,3 miljoonaan euroon vuonna 2014, koska kirjaston kellarissa on ilmennyt vesivahinkoja. Rakennus sijaitsee kalliorinteessä, ja perustusten kunnostaminen osoittautui kalliimmaksi kuin arvioitiin. Lisäksi katto uusittiin kokonaan. Rakennus kunnostettiin ikään kuin se olisi suojelukohde. Kunnostuksen ajaksi Kulttuuritehdas Korjaamoon avattiin pienoiskirjasto.


title: Töölön kirjasto

text: Tarjolla kirjastossa on lähes 70 000 kirjaa sekä monipuolinen valikoima sanoma- ja aikakauslehtiä, musiikkiäänitteitä, nuotteja, pelejä sekä DVD- ja Blu-ray -levyjä. Koko rakennuksessa on saatavilla langaton verkkoyhteys Stadinetti, ja asiakaskäyttöön tarkoitettuja tietokoneita on toistakymmentä.


title: Afrikankyttyrädelfiini

text: Afrikankyttyrädelfiini ("Sousa teuszii") on delfiinilaji, jota tavataan Afrikan Atlantin puoleisen rannikon tuntumassa Mauritaniasta Angolaan.


title: Afrikankyttyrädelfiini

text: Afrikankyttyrädelfiini kasvaa 120–250 senttimetriä pitkäksi ja painaa 75–150 kilogrammaa. Nuoret yksilöt ovat kermanvärisiä, vanhemmat harmaita. Nimensä ne ovat saaneet erikoisenmuotoisesta selkäevästä, joka muodostaa taakseen kyttyrän.


title: Afrikankyttyrädelfiini

text: Afrikankyttyrädelfiinit pysyttelevät aina parin kilometrin säteellä rannikosta, mahdollisesti vältelläkseen miekkavalaita ("Orcinus orca").


title: Afrikankääpiöorava

text: Afrikankääpiöorava ("Myosciurus pumilio") on jyrsijä, joka elää Keski-Afrikan sademetsien puissa. Se on uhanalainen, koska se on levinnyt niin pienelle alueelle, jota lisäksi uhkaavat sademetsien hakkuut.


title: Afrikankääpiöorava

text: Afrikankääpiöorava kasvaa noin seitsemän senttimetriä pitkäksi, ja sen häntä voi olla kuusisenttinen. Aikuinen yksilö painaa noin 15 grammaa. Se on maailman pienin orava.


title: Afrikankääpiöorava

text: Afrikankääpiöoravien kotimaita ovat Gabon, Kongon tasavalta, Kamerun ja Päiväntasaajan Guinea, myös Biokon saari.


title: Sunita Williams

text: Sunita Lyn ”Suni” Williams (s. 19. syyskuuta 1965 Euclid, Ohio) on yhdysvaltalainen NASAn astronautti. Hän aloitti astronauttikoulutuksen vuonna 1998.


title: Sunita Williams

text: Williams on Yhdysvaltain laivaston upseeri ja toinen intialaistaustainen avaruuslennolle valittu Nasan naisastronautti Kalpana Chawlan jälkeen sekä toinen sloveenitaustainen astronautti Ronald M. Segan lisäksi. Hän on naimisissa Michael J. Williamsin kanssa ja on innokas Boston Red Soxin kannattaja. Williams erikoistui avaruuskoulutuksessaan muun muassa avaruusaseman robottikäden käyttöön. Hän asui myös yhdeksän päivää NOAAn merenalaisessa Aquarius-laboratoriossa Nasan NEEMO 2 -projektissa toukokuussa 2002.


title: Sunita Williams

text: Williamsin ensimmäinen avaruuslento alkoi 10. joulukuuta 2006 avaruussukkulalennon STS-116 myötä; hän liittyi Kansainväliselle avaruusasemalle Retkikunta 14:ään ja siirtyi automaattisesti Retkikunta 15:lle. Williams otti Kansainväliselle avaruusasemalle mukaan henkilökohtaisina tavaroinaan Bhagavad Gitan, Ganesha-jumalan figuurin ja aasialaisia samosa-välipaloja. Hän palasi Maahan sukkulalennon STS-117 myötä 22. kesäkuuta 2007.


title: Sunita Williams

text: Williamsilla on hallussaan kolme naisten avaruusennätystä: pisin avaruuslento – 194 päivää, 18 tuntia ja 2 minuuttia – sekä avaruuskävelyennätys niin määrässä kuin kestossa: neljä avaruuskävelyä, joiden yhteispituus on 29 tuntia 17 minuuttia. Hän oli ensimmäinen astronautti, joka juoksi maratonin kiertoradalla ollessaan (aika 4 tuntia 24 minuuttia).


title: El Capitolio

text: El Capitolio on rakennus Kuuban pääkaupungissa Havannassa. Se rakennettiin alun perin Kuuban hallituksen istuimeksi, ja nykyisin se on Kuuban tiedeakatemian käytössä. Rakennus edustaa uusklassista arkkitehtuuria. Sen ovat suunnitelleet arkkitehdit Raúl Otero ja Eugenio Raynieri.


title: El Capitolio

text: Rakennustyöt käynnistettiin 1. huhtikuuta vuonna 1926, ja ne saatiin päätökseen 20. toukokuuta vuonna 1929. Rakennus tuli maksamaan 17 miljoonaa sen aikaista Kuuban pesoa. Kuuban hallituksen istuimena rakennus toimi vuoden 1959 Kuuban vallankumoukseen asti. Rakennus oli myös Havannan korkein rakennus 1950-luvulle saakka.


title: El Capitolio

text: El Capitoliossa on maailman kolmanneksi suurin sisäpatsas, "La Estatua de la República" (Tasavallan patsas). Sen on suunnitellut italialainen taiteilija Angelo Zanelli. Patsas valettiin pronssiin Roomassa, ja tuotiin Havannaan kolmessa eri osassa ja koottiin kasaan rakennuksen sisällä.


title: Matic Osovnikar

text: Matic Osovnikar (s. 19. tammikuuta 1980 Kranj) on slovenialainen pikajuoksija.


title: Matic Osovnikar

text: Osovnikar sijoittui Birminghamin sisäratojen MM-kilpailuissa 2003 neljänneksi 200 metrillä ajalla 21,17. Budapestin halli-MM-kilpailuissa 2004 hän oli viides 60 metrillä ajalla 6,58. Ateenan olympialaisissa hän sijoittui 100 metrin alkuerässään kolmanneksi. Toisissa alkuerissä hän oli erässään neljäs pudoten niukasti semifinaaleista. 200 metrillä hän selviytyi välieriin.


title: Matic Osovnikar

text: Osovnikar sijoittui Moskovan sisäratojen MM-kilpailuissa 2006 60 metrillä neljänneksi ajalla 6,58. Hän sai pronssia saman vuoden Göteborgin EM-kilpailujen 100 metrillä juostuaan uuden Slovenian ennätyksen 10,14. Hän oli Birminghamin EM-hallikilpailuissa 2007 60 metrillä neljäs. Saman vuoden Osakan MM-kilpailuissa hän juoksi 100 metrin toisissa alkuerissä maansa ennätyksen 10,13 ja sijoittui loppukilpailussa seitsemänneksi ajalla 10,23.


title: Matic Osovnikar

text: Pekingin olympialaisissa 2008 Osovnikar selviytyi puolivälieriin sekä 100 että 200 metrillä. Berliinin MM-kisoissa 2009 hän karsiutui alkuerissä 100 metrillä ja Barcelonan EM-kisoissa 2010 hän karsiutui välierissä 100 metrillä ja alkuerissä 200 metrillä.


title: Afrikanlinsanki

text: Afrikanlinsanki ("Poiana richardsonii") on sivettieläinten heimoon kuuluva petoeläin.


title: Afrikanlinsanki

text: Afrikanlinsanki kasvaa 35–40 cm pitkäksi, ja häntä on yhtä pitkä. Sen säkäkorkeus on noin 15 cm ja tyypillinen paino puolen kilon paikkeilla.


title: Afrikanlinsanki

text: Oravat, linnut, hyönteiset ja erilaiset jyrsijät.


title: Afrikanlinsanki

text: Afrikanlinsankien kotipaikkoja ovat Gabon, Kongon tasavalta, Kamerun ja Päiväntasaajan Guinea, Sierra Leone ja Liberia.


title: Reijo Kemppinen

text: Reijo Kemppinen (s. 1. heinäkuuta 1957 Orimattila) on suomalainen Euroopan unionin virkamies, joka työskentelee Eurooppa-neuvoston viestintäjohtajana. Hän on aiemmin toiminut toimittajana muun muassa Uusi Suomi -lehdessä ja MTV:ssä. Hän aloitti virkamiesuransa Suomen ulkoministeriössä, josta siirtyi Euroopan komission palvelukseen tiedottajaksi muun muassa Euroopan komission puheenjohtaja Romano Prodille. Vuosina 2004–2005 hän toimi lyhyehkön ajan Euroopan komission Suomen edustuston päällikkönä. Vuonna 2010 hän aloitti viestintäjohtajana EU-neuvostossa.


title: Internetin käyttö ikääntyneiden keskuudessa

text: Ikääntyneiden ihmisten keskuudessa on Internetin tehokäyttäjiä. Heille on tyypillistä muun muassa myönteinen suhtautuminen ikääntymiseen, vähäinen tietokoneisiin liittyvä ahdistus sekä hyvät tietokoneen käyttötaidot ja luottamus omiin taitoihin. Aktiiviset ikääntyneet yhdistävät tietokoneen käytön positiivisiin tuntemuksiin ja voimaannuttaviin oppimiskokemuksiin. On havaittu muun muassa, että ikääntyneet, aloittelevat verkko-opiskelijat kokevat opiskellessaan iloa, helpottuneisuutta ja innostusta, jotka liittyvät nimenomaan tietokoneen mahdollistamaan vuorovaikutukseen ja joustavuuteen.


text: Tietokoneen ja Internetin käyttämisen motivaatio löytyy iäkkäämmillä käyttäjillä usein harrastuksista (esim. musiikki tai valokuvaus), työnteosta, arkipäiväisistä tiedontarpeista (esim. "googletus") sekä yhteydenpidosta (skype, msn ym.). Tämä ei välttämättä vähennä muiden perinteisten medioiden, kuten sanomalehtien tai radion, seuraamista ja käyttöä iäkkäämpien käyttäjien keskuudessa. Internetin ja koneiden käytön opetteleminen ja opettaminen on usein prefiguratiivista: nuoremmat omaksuvat uusia käyttötapoja edeltä, jonka jälkeen he opastavat ja opettavat vanhempiaan. Ikääntyneet internetin käyttäjät ottavatkin usein myös tukea nuoremmista ongelmien ilmetessä.


text: Kuluttajatutkimuskeskuksen tekemän tutkimuksen mukaan yli 50-vuotiaat tietokoneen käyttäjät kokevat, että asioiden hoitaminen Internetin avulla auttaa säästämään kustannuksissa ja on lisäksi nopeampaa sekä helpompaa. Kaikesta kasvokkain tapahtuvasta asioinnista ei olla valmiita luopumaan, sillä henkilökohtaisten palveluiden arvostus on yhä suuri. Muita Internetin tuomia positiivisia vaikutuksia on käyttäjien maailmankuvan laajentaminen sekä uuden sisällön tuominen elämään.


text: Internetin välityksellä tarjottavien palveluiden määrä on lisääntynyt ja samalla monet perinteiset palvelutavat menettävät merkitystään. Suomessa on käynnissä kokeiluja, kehityshankkeita ja jo olemassa olevia käytäntöjä, jotka sisällyttävät tietotekniikan ja tietoverkkojen osaamisen soveltamista sekä yksityisten että julkisten palvelujen tarjontaan. Usein tämän kehityksen takana on pyrkimys taloudelliseen tehokkuuteen. Toisaalta myös väestön ikääntyminen aiheuttaa työvoiman vähenemistä ja on jo sinällään merkittävä peruste elektronisten palveluiden lisäämiseksi.


text: Näiden muutosten seurauksena alueelliset erot perinteisten palveluiden ylläpidossa voivat olla suuria, jolloin ainoastaan sähköisesti saatavilla olevat palvelut helpottavat niitä, joilta palveluiden perinteiset muodot poistuvat käytöstä. Täten sähköisten palveluiden käytöstä onkin tehtävä mahdollista kaikille alueille, yhteiskuntaluokille ja ikäluokille. Tämä tavoite onkin ollut hallituksen ohjelmassa tietoyhteiskuntapalveluiden käytön yleistämiseksi ja parantamiseksi niin elinkeinoelämän, terveydenhuollon, koulutuksen, hallinnon ja kansalaisten arjen osalta jo vuonna 2003.


text: Myös ikääntyneiden Internetin käyttö on noussut 2000-luvun alusta alkaen runsaasti. Tilastokeskuksen mukaan 39 prosenttia 60-74-vuotiaista henkilöistä oli käyttänyt Internetiä viimeisen kolmen kuukauden aikana vuoden 2007 keväällä, kun saman ikäisten käyttäjien määrä kuusi vuotta aiemmin vuoden 2001 keväällä oli vain 12 prosenttia. Ero nuorempiin ikäluokkiin on kuitenkin yhä sitä luokkaa, että motivointia ja opastusta tietotekniikan pariin tarvitaan, jotta ikääntyneiden määrä alkaisi saavuttaa nuorempien Internetin käyttäjien lukumäärää.


text: Siinä, missä aktiiviset ikääntyneet internetin käyttäjät ovat positiivisesti tietotekniikkaan suhtautuvia henkilöitä, löytyy myös niitä, joita tietotekniikan käyttö ei syystä tai toisesta kiinnosta tai jotka sitoutuvat jopa täyteen tietokoneettomuuteen. Syitä tällaiseen kriittiseen suhtautumiseen ovat muun muassa:


text: Tietokoneettomuuteen sitoutumisessa on sosiaalisesta ja kulttuurisesta näkökulmasta katsottuna mielenkiintoista, että lukuisissa tapauksissa kertomukset viittaavat siihen, etteivät "kieltäytyjien" ystävät, tuttavat tai muutkaan lähistön saman ikäiset käytä tietokonetta. Vastaavasti tietokonetta käyttävien ikääntyneiden osalta on osoitettu, että sosiaalisen lähiympäristön tuella on keskeinen merkitys mielenkiinnon heräämisessä, käytön oppimisessa sekä käytön ja osaamisen ylläpidossa.


text: Iso-Britanniassa vietettävä vuosittainen iäkkäiden ihmisten tietotekniikan käyttämistä edistävä kampanja. On arvioitu, että noin 150 000 iäkkäämpää käyttäjää on osallistunut tietotekniikan kokeiluun kampanjan avulla. Vuonna 2011 kampanja juhlisti 10-vuotista taivaltaan laajentamalla tapahtumaa viikon mittaiseksi (16.-20.5.2011). Seuraavan kerran kampanja järjestetään 23.-27.4.2012.


text: Suomalainen sivusto hopeasurffaajille


title: Ammoniumsulfidi

text: Ammoniumsulfidi (NH)S on keltaoranssia syttyvää nestettä, jolla on voimakas haju (verrattavissa mätään kananmunaan). Se ärsyttää voimakkaasti hengityselimiä. Yhdisteen moolimassa on 68,143 g/mol, sulamispiste −18 °C, kiehumispiste 40 °C ja CAS-numero 12135-76-1.


title: Ammoniumsulfidi

text: Ammoniumsulfidia käytetään mm. vapputoreilla myytävissä hajupommeissa.


title: Sergei Sokolov

text: Sergei Leonidovitš Sokolov (, 1. heinäkuuta 1911 Jevpatorija – 31. elokuuta 2012 Moskova) oli Neuvostoliiton marsalkka. Hänet nimitettiin vuonna 1978.


title: Sergei Sokolov

text: Sokolov toimi vuosina 1965–1984 Leningradin sotilaspiirin komentajana ja vuosina 1984–1987 Neuvostoliiton puolustusministerinä. Hän joutui eroamaan Mathias Rustin tapauksen jälkeen. Hänelle myönnettiin 28. huhtikuuta 1980 Neuvostoliiton sankarin arvo.


title: Sergei Sokolov

text: Sokolov nimitettiin heinäkuussa 2001 Krimin kunniakansalaiseksi.


title: Claudio López

text: Claudio Javier López (s. 17. heinäkuuta 1974, Río Tercero, Argentiina) on argentiinalainen entinen jalkapalloilija. Viimeisin ammattilaisuran seura, jota López edusti oli Racing Club. 178 senttimetriä pitkän Lópezin pelipaikka on hyökkääjä. Hänet tunnetaan myös lempinimellä "El Piojo", joka suomeksi tarkoittaa täitä.


title: Claudio López

text: López on edustanut ammattilaisuransa aikana myös Estudiantesia (1990–1992), espanjalaista Valenciaa (1996–2000), italialaista Laziota (2000–2004) ja meksikolaista Club Américaa (2004–2006). Racing Clubin riveissä hän on nyt toiseen otteeseen; hän edusti seuraa jo vuosina 1992–1996. Lópezin seurajoukkueuransa parhaita saavutuksia ovat Espanjan cupin ja Espanjan supercupin voitot vuodelta 1999, Italian cupin voitto vuodelta 2004, Italian supercupin voitto vuodelta 2000, Meksikon mestaruus vuodelta 2005 ja CONCACAF Champions' Cupin voitto vuodelta 2006.


title: Claudio López

text: Argentiinan maajoukkueessa López pelasi vuosina 1995–2003 58 ottelua ja teki niissä kymmenen maalia. Hän edusti maataan MM-kisoissa 1998 ja 2002 sekä olympialaisissa 1996, joissa Argentiina saavutti hopeamitalin.


title: Brigita Bukovec

text: Brigita Bukovec (s. 21. toukokuuta 1970) on slovenialainen entinen aitajuoksija. Hän saavutti hopeamitalin 100 metrin aitajuoksussa Atlantan olympialaisissa 1996 ennätyksellään 12,59.


title: Farley Granger

text: Farley Earle Granger (1. heinäkuuta 1925 San José, Kalifornia – 27. maaliskuuta 2011 New York, New York) oli yhdysvaltalainen näyttelijä. Hänellä on oma tähtensä Hollywood Walk of Famella.


title: Farley Granger

text: Grangerin ensimmäinen elokuva oli vuonna 1943 valmistunut "Pohjantähti". Seuraava oli "Purppurasydän" (1944), vaikka osa elokuvan tekijöistä joutui sen viestin vuoksi myöhemmin poliittiseen epäsuosioon. Alfred Hitchcock löysi hänet kahteen merkittävään rooliin elokuviinsa "Köysi" ja "Muukalaisia junassa", jossa hän esitti murhaajaksi houkuteltavaa tenniksenpelaajaa. Näistä "Köysi" joutui paikoin sensorien käsiin, sillä näissä elokuvissa oli homoseksuaalisia jännitteitä. Grangerin uran merkittävintä vaihetta oli sen alkupuoli. Myöhempi ura jäi vaatimattomammaksi.


title: Farley Granger

text: Grangerilla oli tunnettuja rooleja myös muiden muassa elokuvissa "Haluan sinut" ja "He elävät öisin". Hän esiintyi myös televisiossa ja saavutti menestystä Broadwayllä. Italiassa hän näytteli muun muassa Luchino Viscontin elokuvassa "Senso".


title: Farley Granger

text: Granger oli avoimesti biseksuaalisesti suuntautunut, eikä vaiennut aiheesta omaelämäkerrassaan "Include Me Out", joka ilmestyi 2007.


title: Arthur Laurents

text: Arthur Laurents (14. heinäkuuta 1918 – 5. toukokuuta 2011) oli yhdysvaltalainen käsikirjoittaja, näytelmäkirjailija ja ohjaaja. Hän syntyi New Yorkissa juutalaiseen perheeseen.


title: Arthur Laurents

text: Ensimmäinen Laurentsin kirjoittama näytelmä oli "Home of the Brave" (1945). Hän joutui ”mccarthyismin” aikana Hollywoodin mustalle listalle, eikä hänen työtään käytetty elokuvissa vuosiin. Hän kirjoitti myöhemmän uransa aikana muun muassa musikaalin "West Side Story" (1961).


title: Arthur Laurents

text: Laurents julkaisi vuonna 2000 muistelmateoksen "Original Story By". Hän oli avoimesti homoseksuaalinen.


title: Arthur Laurents

text: Suomessa Laurentsin näytelmistä on monien "West Side Story" -sovitusten lisäksi nähty musiikkinäytelmä "Rose" Helsingin Kaupunginteatterissa 1992.


title: Pyhän Johanneksen katedraali (Antigua)

text:
Pyhän Johanneksen katedraali () on kirkkorakennus Antigua ja Barbudan pääkaupungissa St. John'sissa, Antiguan saarella. Kirkon rakennustyöt käynnistettiin vuonna 1843, ja ne saatiin päätökseen vuonna 1847. Kirkko vihittiin 25. heinäkuuta vuonna 1848. Kirkon suunnittelusta on vastannut arkkitehti J. Fuller. Kirkko on pyhitetty evankelista Johannekselle.
Kirkon kaksoistornit yltävät 21,3 metrin korkeuteen. Niiden kupolit ovat alumiinin väriset. Valmistumisen aikoihin kirkon pilkattiin muistuttavan pakanatemppeliä johon on lisätty kaksi pippurisirottimen muotoista tornia, mutta nykyisin sitä pidetään yhtenä alueen vaikuttavimmista katedraaleista. Eteläportin lähellä on pylväiden päässä evankelista Johanneksen ja Johannes Kastajan patsaat.


title: Tähystys

text: Tähystys eli endoskopia on lääketieteellinen toimenpide, jossa tutkitaan elimistön sisäosia "endoskoopilla" eli "tähystimellä", joka on tarkoitusta varten suunniteltu instrumentti.


title: Tähystys

text: Endoskooppi sisältää jäykän tai taipuisan putken, jonka sisällä kulkee instrumenttikanava. Toimenpiteen valaisemiseksi käytetään yleensä kehonulkoista valolähdettä, josta valo johdetaan endoskoopin kärkeen kuituoptiikan avulla. Endoskoopissa on linssi tai kamera, joka tuo kuvan tähystettävästä alueesta. Nykyään käytetään yleisesti digitaalisia endoskooppeja, joiden avulla tutkimuksesta voidaan tallentaa kuvia ja videoita.


title: Tähystys

text: Endoskopialla voidaan tutkia monia elimistön alueita. Yleisimmillä tutkimuksilla on omat nimityksensä.Nielaistavassa kapselissa oleva kamera ottaa kuvia, ja kameran kokonaiskuvausaika on noin 8 tuntia. Kapseli on kooltaan isohkon lääketabletin kokoinen. Kapselikuvaus ei mahdollista näytteenottoa. Asiakkaan vyötärölle kiinnitetään vastaanotin, ja olkalaukussa oleva tietokone tallentaa tiedot. Ohutsuolen lisäksi kapselilla voidaan tutkia paksuasuolta, ja menetelmä on asiakkaalle helpompi kokemus kuin paksusuolen tähystys.


title: Tähystys

text: Tähystyksessä tehty polven leikkaus on osoittautunut tehottomaksi hoidettaessa kipuilevaa polvea, jos polvivaivan syynä on ikääntymisen aiheuttama nivelkierukan repeämä.


title: AdBlue

text: AdBlue (DIN 70070 / AUS32) on ureasta ja kemiallisesti puhdistetusta vedestä tehtävän liuoksen kauppanimi. Liuoksen vahvuus on 32,5 %. Sitä käytetään dieselkäyttöisten ajoneuvojen pakokaasujen typen oksidien päästöjen alentamiseen. AUS32:ta luullaan usein virheellisesti polttoaineen lisäaineeksi, vaikka todellisuudessa aine ei missään vaiheessa ole tekemisissä polttoaineen kanssa. AdBlue jäätyy -11 C-asteessa.


title: AdBlue

text: AUS32 varastoidaan omaan säiliöönsä, josta sitä ruiskutetaan kuumien pakokaasujen joukkoon. Pakokaasujen lämmössä urea hajoaa ammoniakiksi ja hiilidioksidiksi (reaktio 1). Ammoniakki reagoi typen oksidien kanssa SCR-katalysaattorissa, jossa nämä pelkistyvät vaarattomaksi typpikaasuksi ja vesihöyryksi (reaktiot 2a ja 2b). Kyseistä pakokaasujen puhdistusmetodia kutsutaan lyhenteellä SCR (Selective Catalytic Reduction).


title: AdBlue

text: AdBluen kulutus on 3–5 % dieselin kulutuksesta. SCR-järjestelmä mahdollistaa dieselmoottorien täyttää Euro IV ja Euro V –standardit typen oksidien osalta. Euro IV tuli voimaan 1. lokakuuta 2006. Euro V tuli voimaan lokakuussa 2008.


title: AdBlue

text: Eräät autovalmistajat, kuten Mercedes-Benz, Volvo, DAF ja Iveco ovat yhteistyössä luoneet internetsivuston, jossa voi hakea lähimmän AdBluen täyttöaseman.


title: Yamato (elokuva)

text: Yamato on Jun’ya Satōn ohjaama ja Jun Hemnin samannimiseen romaaniin perustuva japanilainen sotaelokuva, jonka ensi-ilta oli 17. joulukuuta 2005. Elokuvan pääosissa esiintyvät Ken’ichi Matsuyama, Takashi Sorimachi, Shido Nakamura, Yū Aoi, Junichi Haruta ja Tetsuya Watari. Sivuroolissa esiintyy Tatsuya Nakadai. "Yamato" sijoittuu toisen maailmansodan loppuvaiheisiin. Elokuvan tarina kertoo taistelulaiva Yamatosta ja sen viimeisestä taistelusta.


title: Yamato (elokuva)

text: "Yamato" oli kaikkien aikojen kallein Japanissa tuotettu elokuva. Siinä on runsaasti tietokoneanimaatiota ja muita erikoistehosteita sisältäviä toimintakohtauksia.


title: Yamato (elokuva)

text: Koska elokuvaa markkinoitiin lähinnä Japanissa, se levisi Pohjois-Amerikkaan ja Eurooppaan vasta maailmanlaajuisen DVD-levityksen alkaessa vuoden 2006 aikoihin.


title: Tom Schneider

text: Tom Schneider (s. 24. joulukuuta 1959 Indianapolis) on yhdysvaltalainen pokeriammattilainen, kirjailija ja entinen liikemies.


title: Tom Schneider

text: Schneider varttui Indianapoliksessa ja kouluttautui hyväksytyksi tilintarkastajaksi (CPA, "certified public accountant"). Hän perusti golftarvikkeita myyvän yrityksen. Menestyttyään pokeriturnauksissa ja isoissa käteispeleissä Schneider päätti siirtyä pokeriammattilaiseksi vuonna 2002. Samana vuonna hän oli ensimmäistä kertaa World Series of Pokerin finaalipöydässä sijoittuessaan neljänneksi 3 000 dollarin pot limit hold'em -turnauksessa. Maaliskuussa 2006 Schneider oli kolmas World Poker Tourin World Poker Challenge -tapahtumassa ja ansaitsi (256 115 dollaria).


title: Tom Schneider

text: Vuoden 2007 WSOP:ssa Schneider voitti 2 500 dollarin omaha/seven card stud hi/lo 8 or better ja 1000 dollarin seven card stud hi-low-8 or better -turnaukset. Vain kuusi päivää ensimmäisen rannekkeensa jälkeen hän sijoittui neljänneksi 2 500 dollarin H.O.R.S.E.-turnauksessa. Schneider valittiin WSOP:n vuoden 2007 pelaajaksi. Kolmannen ja neljännen WSOP-rannekkeensa Schneider voitti vuoden 2013 WSOP:ssa 15 00 dollarin ja 5 000 dollarin sisäänoston H.O.R.S.E.-turnauksista.


title: Tom Schneider

text: Tom Schneider julkaisi vuonna 2006 kirjan "Oops! I Won Too Much Money" (ISBN 1-933285-38-9).


title: Tom Schneider

text: Tammikuussa 2018 Schneiderin pokeriuran turnausansiot ylittivät 2,3 miljoonaa dollaria.


title: Sukellusvene-elokuva

text: Sukellusvene-elokuva on sukellusveneistä kertova ja tapahtumiltaan niiden ympärille sijoittuva sotaelokuvan alalaji. Ne usein keskittyvät päättäväiseen sukellusveneen miehistöön, joka joutuu taistelemaan vihamielisiä sukellusveneitä tai sukellusvenetorjuntaan tarkoitettuja sotalaivoja vastaan.


title: Sukellusvene-elokuva

text: Koska sukellusvene-elokuvien tapahtumat sijoittuvat sukellusveneiden sisälle, niissä usein käsitellään sukellusvenesodankäynnin ohella myös sukellusveneen sisätilojen klaustrofobista tunnelmaa, miehistön välisiä ristiriitoja, kapinoita tai sukellusveneen koneistossa ilmeneviä vikoja. Kahden tai useamman sukellusveneen välisessä taistelukohtauksessa usein kuvataan toisiaan kohti torpedoja laukaisevia sukellusveneitä, ja taistelussa sukellusvenetorjuntaan erikoistuneita sota-aluksia vastaan esitetään usein sukellusveneitä väistelemässä sotalaivojen pudottamia syvyyspommeja. Toisen maailmansodan ja 1950-luvulla tehdyissä sukellusvene-elokuvissa kuvattiin toistuvasti upotussotaa Atlantin taistelussa, mutta 1990-luvulle tultaessa sukellusvene-elokuvat keskittyivät useimmiten ydinsukellusveneisiin, niiden kantamiin ydinohjuksiin ja mahdollisen ydinsodan uhkaan.


title: Markku Pääkkönen

text:
Markku Pääkkönen (s. 21. kesäkuuta 1955 Kuhmo) on suomalainen taidemaalari. Hän on valmistunut Vapaasta taidekoulusta vuonna 1981. Viime vuosina Pääkkönen on keskittynyt arkkitehtuuriin sijoittuviin taideteoksiin. Pääkkösen töitä on mm. arkkitehti Juha Leiviskän suunnittelemissa Männistön kirkokssa Kuopiossa ja Hyvän paimenen kirkossa Helsingin Pakilassa.Taiteilijakoti Lallukassa asuva Pääkkönen on opettanut useissa taidekouluissa ja on yksi Taidekoulu Maan perustajajäsenistä. Taiteilijalle on myönnetty valtion viisivuotinen apuraha vuosiksi 2006–2010. Markku Pääkkösen veljiä ovat näyttelijät Seppo ja Antti Pääkkönen ja näyttelijä Jasper Pääkkönen on hänen veljenpoikansa.
Hänellä on myös kaksi muuta veljeä, Jukka ja Matti.


title: John Hoang

text: John Hoang on vietnamilaissyntyinen yhdysvaltalainen pokeriammattilainen. Hoang muutti Yhdysvaltoihin Vietnamista vuonna 1980 ja aloitti pokerinpeluun vuonna 1996. Hän oli aiemmin IT-insinöörinä, kunnes aloitti pokeriammattilaisuuden vuonna 2002. Samana vuonna hän muutti New Jerseystä Kaliforniaan.


title: John Hoang

text: Lukuisia turnausvoittoja urallaan ottaneen Hoangin rahakkain voitto on 2 000 dollarin no limit hold'em -turnauksen ykköstila Jack Binion World Poker Open -tapahtumasta tammikuussa 2005. Hoang ansaitsi voitostaan 222 187 dollaria.


title: John Hoang

text: World Series of Pokerissa Hoang on parhaimmillaan ollut toinen David Williamsin voittamassa 1 500 dollarin 7 card stud -turnauksessa vuonna 2006.


title: John Hoang

text: Elokuussa 2007 Hoangin pokeriuran turnausansiot ylittivät 1,8 miljoonaa dollaria.


title: Nokia E60

text: Nokia E60 on Nokian valmistama matkapuhelin. Se kuuluu Nokian E-sarjaan.


title: Venäjän miesten lentopallomaajoukkue

text: Venäjän lentopallomaajoukkue edustaa Venäjän valtiota kansainvälisissä lentopalloturnauksissa. Joukkue voitti olympiakultaa vuonna 2012 sekä Euroopan-mestaruuden vuosina 2013 ja 2017. Sen sijoitus maailmanrankingissa on tällä hetkellä neljäs. Neuvostoliiton ollessa olemassa venäläiset kuuluivat Neuvostoliiton maajoukkueeseen, joka oli aikakautensa menestynein.


title: Venäjän miesten lentopallomaajoukkue

text: Neuvostoliiton maajoukkue voitti aikanaan kolme olympiakultaa (1964, 1968 ja 1980), kuusi maailmanmestaruutta (1949, 1952, 1960, 1962, 1978, 1982), neljä maailmancupia (1965, 1977, 1981, 1991) ja 12 Euroopan mestaruutta. Lisäksi se oli pronssilla maailmanliigassa 1991. Joukkue oli Neuvostoliiton hajoamiseen saakka samalla tavalla ylivoimainen lentopallokentillä kuin jääkiekon Neuvostoliiton punakone.


title: Venäjän miesten lentopallomaajoukkue

text: Neuvostoliiton hajoamisen jälkeen vuonna 1993 maajoukkueen nimeksi tuli Venäjän maajoukkue, ja samana vuonna se oli toinen maailmanliigan lopputurnauksessa sekä saavutti EM-pronssia.


title: Venäjän miesten lentopallomaajoukkue

text: Venäjän joukkue oli maailmanliigassa vuosina 1996 ja 1997 pronssilla sekä vuonna 1998 hopealla. Vuotta myöhemmin joukkue voitti maailmancupin ja saavutti EM-kilpailuissa hopeaa.


title: Venäjän miesten lentopallomaajoukkue

text: Sydneyn olympialaisissa 2000 Venäjän joukkue sai hopeaa hävittyään loppuottelun Jugoslavian nuorille tähdille. Samalla kaudella joukkue oli toinen maailmanliigassa. Osallistuminen vuoden 2001 EM-kisoihin toi Venäjälle pronssimitalit. Lisäksi joukkue oli kolmannella sijalla maailmanliigassa. Vuonna 2002 venäläiset voittivat maailmanliigan loppuottelussa Brasilian ja sijoittuivat toiseksi MM-kisoissa hävittyään finaalin Brasilialle.


title: Venäjän miesten lentopallomaajoukkue

text: Vuonna 2003 joukkue oli kolmas EM-kisoissa ja vuonna 2004 se saavutti olympiapronssia Ateenassa. Vuonna 2005 joukkue voitti Euroopan liigan kukistamalla loppuottelussa Suomen 3–1. Seuraavalla kaudella Venäjä järjesti maailmanliigan lopputurnauksen ja saavutti pronssia.


title: Venäjän miesten lentopallomaajoukkue

text: Kaudella 2007 Venäjä eteni maailmanliigan lopputurnaukseen lohkovoittajana. Se voitti välierissä Yhdysvallat 3–1 mutta hävisi loppuottelussa Brasilialle samoin lukemin.


title: Venäjän miesten lentopallomaajoukkue

text: Venäjä toimi samana kautena EM-lopputurnauksen järjestäjänä. Se voitti ylivoimaisesti niin alku- kuin jatkolohkonsakin. Viiden erän otteluihin se joutui vasta jatkolohkossa Italiaa ja Suomea vastaan. Välierissä venäläiset voittivat Serbian 3–0. Loppuottelu Espanjaa vastaan eteni viidenteen erään vaikka venäläisillä oli jo kaksi ottelupalloa neljännessä erässä. Viidennen erän voitti Espanja jatkopisteillä 16–14, joten Venäjä sijoittui hopealle.


title: Venäjän miesten lentopallomaajoukkue

text: Marras-joulukuussa 2007 Venäjä sijoittui toiseksi maailmancupissa ja sai näin paikan kesäolympialaisiin 2008. Vuoden 2008 maailmanliigassa Venäjä sijoittui kolmanneksi voitettuaan pronssiottelussa Brasilian 3–1. Pekingin olynmpialaisissa Venäjä hävisi alkulohkossaan vain Puolalle ja voitti puolivälierissä Bulgarian 3–1. Välierissä Venäjä hävisi tasaisen ottelun Yhdysvalloille 3–2 mutta varmisti mitalin voittamalla pronssiottelussa Italian 3–0.


title: Venäjän miesten lentopallomaajoukkue

text: Venäjä sijoittui vuonna 2009 maailmanliigassa pronssille ja EM-kilpailuissa neljänneksi. Vuonna 2010 se saavutti maailmanliigassa hopeaa ja sijoittui MM-kilpailuissa viidenneksi. Vuonna 2011 Venäjä voitti maailmanliigan kaatamalla loppuottelussa Brasilian 3–2. EM-kilpailuissa joukkue sijoittui jälleen neljänneksi. Venäjä voitti vuoden 2011 maailmancupin hävittyään 11 ottelussa vain kerran Brasilialle.


title: Venäjän miesten lentopallomaajoukkue

text: Vuoden 2012 maailmanliiga ei tuonut Venäjälle menestystä. Lontoon olympialaisissa joukkue sijoittui alkulohkossaan kolmanneksi vaikka hävisi viidestä vastustajastaan vain Brasilialle. Puolivälierissä Venäjä voitti Puolan 3–0 ja Bulgarian 3–1. Loppuottelussa Brasiliaa vastaan Venäjä hävisi kaksi ensimmäistä erää mutta nousi voittoon ja saavutti ensimmäisen olympiakultansa sitten Neuvostoliiton hajoamisen.


title: Venäjän miesten lentopallomaajoukkue

text: Vuonna 2013 Venäjä palasi maailmanliigan voittajaksi, kun se kukisti loppuottelussa Brasilian 3–0. EM-kilpailuissa joukkue kärsi alkulohkon avausottelussaan tappion Saksalle mutta voitti neljännesvälierissä Slovakian 3–0, puolivälierissä Ranskan 3–1, välierissä Serbian 3–1 sekä lopulta loppuottelussa Italian 3–1 ja sai näin ensimmäisen Euroopan-mestaruutensa Neuvostoliiton aikojen jälkeen.


title: Venäjän miesten lentopallomaajoukkue

text: MM-kilpailuissa 2014 Venäjä sijoittui viidenneksi, kun se hävisi kolmannen kierroksen lohkossaan sekä Brasilialle että Puolalle ja voitti sijoitusottelussaan Iranin. Vuoden 2015 EM-kilpailuissa Venäjä sijoittui kuudenneksi ja saman vuoden maailmancupissa se oli neljäs.


title: Venäjän miesten lentopallomaajoukkue

text: Rio de Janeiron olympialaisissa 2016 Venäjä sijoittui alkulohkossaan kolmanneksi vaikka hävisi vain Argentiinalle. Puolivälierissä Venäjä voitti Kanadan 3–0 mutta hävisi välierissä samoin lukemin Brasilialle. Pronssiottelussa Yhdysvaltoja vastaan Venäjä voitti kaksi ensimmäistä erää mutta hävisi ottelun lopulta 2–3 ja sijoittui kisoissa neljänneksi.


title: Venäjän miesten lentopallomaajoukkue

text: Vuoden 2017 EM-kilpailuissa Venäjä voitti neljän joukkueen alkulohkonsa menettämättä erääkään, ja myös puolivälierän Sloveniaa ja välierän Belgiaa vastaan se voitti 3–0. Loppuottelussa Venäjä voitti Saksan 3–2 ja palasi Euroopan-mestariksi.


title: Venäjän miesten lentopallomaajoukkue

text: Vuonna 2018 Venäjä voitti kaikkien aikojen ensimmäisen kansojen liigan. Lopputurnauksen välierissä se voitti Brasilian 3–0 ja loppuottelussa Ranskan samoin lukemin. MM-kilpailuissa 2018 Venäjä sijoittui kuudennelle sijalle.


title: Määräenemmistö

text: Määräenemmistö on jokin puolikasta suurempi enemmistö, esimerkiksi 2/3 tai 3/4, joka vaaditaan jonkin päätöksen tekemiseen äänestyksessä. Määräenemmistö on siis vaikeampi saavuttaa kuin "ehdoton enemmistö" eli yli puolet äänen antaneista.


title: Määräenemmistö

text: Määräenemmistösäännösten hyötynä voidaan nähdä esimerkiksi se, että ne suojelevat vähemmistöä satunnaisen enemmistön vallankäytöltä.


title: Määräenemmistö

text: Monissa valtiosäännöissä perustuslain muuttamiseen tarvitaan kahden kolmasosan enemmistö. Ruotsin kuningaskunnassa 1700-luvun lopulta oli voimassa sääntö, jonka mukaan säätyetuoikeudet, privilegiot, edellyttivät sitä, että niitä muutettiin kaikkien neljän valtiosäädyn yksimielisyydellä. Normaali lainsäädäntö edellytti vain kolmen säädyn yksimielisyyttä. Sama käytäntö siirtyi Suomen suuriruhtinaskunnan valtiosääntöön yhdistys- ja vakuuskirjan kautta.


title: Määräenemmistö

text: Myös esimerkiksi osakeyhtiöiden päätöksentekoon sisältyy määräenemmistösäännöksiä. Suomen osakeyhtiölaissa vaaditaan kahden kolmasosan enemmistö yhtiökokouksen äänistä ja osakkeista muun muassa päätökseen yhtiöjärjestyksen muuttamisesta, suunnatusta osakeannista, yhtiön sulautumisesta tai jakautumisesta, tai asettamisesta vapaaehtoiseen selvitystilaan.


title: Madonlakit

text: Madonlakit ("Psilocybe" < kreik. , "psilokybē" 'kaljupää') on helttasienisuku. Madonlakkeja käytetään huumausainetarkoituksiin, vaikuttavana aineena psilosiini ja psilosybiini. Kaikki madonlakit eivät kuitenkaan sisällä näitä aineita. Sienten kerääminen, hallussapito, käyttö ja myynti on kielletty Suomessa huumausainelaissa, sillä huumausaineasetus (30.12.1993/1603) määrittelee Psilocybe-sienet huumausaineiksi.